title: John André

text: Kenraali George Washingtonin johtama sotaoikeus totesi Andrén syyllistyneen vakoiluun ja tuomitsi hänet kuolemaan. Hänet oltiin valmiita vaihtamaan brittien puolelle paenneeseen Arnoldiin, mutta kenraali Clinton kieltäytyi luovuttamasta tätä. André teloitettiin hirttämällä. Myöhemmin hänestä tehtiin kotimaassaan sankari ja hänen jäännöksensä uudelleenhaudattiin vuonna 1821 Westminster Abbeyyn.


title: NCAA-yliopistojalkapallon I-divisioona

text: NCAA-yliopistojalkapallon I-divisiona ( eli Football Championship Subdivision) on yliopistojalkapallon toiseksi korkein sarjataso Yhdysvalloissa.


title: NCAA-yliopistojalkapallon I-divisioona

text: Sarjaa hallinnoiva NCAA laskee sarjan korkeimman Division I -tason urheilusarjaksi, vaikka käytännössä sarja on yliopistojalkapallon toiseksi korkein sarja. I-divisioona eroaa Bowl-sarjasta oppilaille tarkoitettujen urheilustipendien määrässä ja yliopistojen urheiluohjelman laajuudessa.


title: NCAA-yliopistojalkapallon I-divisioona

text:
I-divisioona koostuu 13 konferessista joiden lisäksi kuusi yliopistoa ei kuulu mihinkään konferenssiin. Joukkueet pelaavat kaudessa 10–15 ottelua, joiden perusteella NCAA:n pudotuspelikomitea arvioi 24 parasta joukkuetta jotka etenevät pudotuspeleihin. Arviointi alkaa jo kauden aikana ja komitea julkaisee viikoittan joukkueiden ranking-listan. Pudotuspeleissä joukkueet kohtaavat vain kerran, ja voittajajoukkue etenee seuraavalle kierrokselle.
Sarja perustettiin vuonna 1978 jakamalla yliopistojalkapallon ylin sarjataso kahtia. Aluksi sarja kulki nimellä 1AA-divisioona (engl. "Division I-AA"). Vuonna 2006 sarja otti nykyisen nimensä.


title: NCAA-yliopistojalkapallon I-divisioona

text: I-divisioonan pelisysteemin vuoksi sarjan mestaruutta ei ole koskaan kyseenalaistettu kuten Bowl-sarjassa.


title: Medikofiilitutkinto

text: Medikofiilitutkinto eli lääketieteellinen alkututkinto oli lääketieteen opintoihin valmistava yliopistollinen tutkinto, joka oli käytössä Suomessa vuodesta 1890 vuoteen 1945. Tutkinto vaadittiin ennen lääketieteelliseen tiedekuntaan kirjoittautumista ja kliinisten opintojen aloittamista, ja se sisälsi kemian, fysiikan, eläin- ja kasvitieteen opintoja kuulusteluineen sekä äidinkielen ja latinan, ranskan, saksan tai englannin pro exercitio -kielikokeen. Kasvitiede poistettiin opetusohjelmasta vuonna 1933. Medikofiilitutkinnon saattoi suorittaa vain Helsingin yliopiston filosofisen tiedekunnan matemaattis-luonnontieteellisessä osastossa. Se oli mahdollista suorittaa neljässä lukukaudessa eli kahdessa vuodessa.


title: Medikofiilitutkinto

text: Ennen medikofiilitutinnon käyttöönottoa eli vuoteen 1889 asti Helsingin yliopistossa lääketiedettä opiskelevilta vaadittiin medkofiilitutkintoa laajempi filosofian kandidaatin tutkinto, jolla medikofiilitutkinnon myöhemminkin saattoi korvata. Medikofiilitutkinnon lakkauttamisen jälkeen pääsyvaatimukseksi lääketieteen opintoihin tuli karsintakurssi.


title: Chilensarda

text: Chilensarda ("Sarda chiliensis") on Tyynessämeressä elävä makrillien heimon kalalaji. Lajin kanta on viime aikoina vähentynyt.


title: Chilensarda

text: Chilensarda on enimmillään metrin mittainen. Sillä on kyljissä juovia, joista toiset ovat pystysuoria ja toiset aaltomaisia.


title: Chilensarda

text: Chilensardaa esiintyy Tyynenmeren itäosassa Amerikan rannikoilla. Siitä erotetaan kaksi alalajia:


title: Chilensarda

text: Kutuaika on syyskuulta joulukuulle. Kalat kutevat useamman kerran vuodessa. Kutupaikat sijaitsevat avomerellä.


title: Varesjoki

text: Varesjoki on Kiskonjoen–Perniönjoen vesistöön kuuluva joki Kiikalassa ja Suomusjärvellä Salossa.


title: Varesjoki

text: Noin 13 kilometrin pituinen joki saa alkunsa Varesjärvestä Kiikalassa ja laskee Aneriojärveen Suomusjärvellä. Yläjuoksullaan joki on Kiikalan Saaren ja Yltäkylän, sitten Kiikalan Silvan ja Yltäkylän kylien rajajokena, virtaa keskijuoksullaan Kiikalan Yltäkylän ja alajuoksullaan Suomusjärven Kitulan kylien alueilla ja laskee Aneriojärveen Suomusjärven Laperlan ja Kitulan kylien rajalla.


title: Varesjoki

text: Yläjuoksullaan Varesjoki muodostaa noin 20 metriä syvän puronotkon Kolmanteen Salpausselkään kuuluvalla Hyyppärän harjualueen Natura 2000 -alueella. Notkoon liittyy useita sivupuroja sekä hetteisiä lähdealueita ja vanhaa metsää, jotka kuuluvat soidensuojelun ja vanhojen metsien suojeluohjelmiin ja on merkitty suojeltaviksi myös luonnonsuojelulailla.


title: Varesjoki

text: Alajuoksullaan joki virtaa vanhojen viljelysmaisemien halki, ja sen varteen jäävät Kiikalan Yltäkylän historiallinen kylätontti ja vanhimmat pellot. Tämä Aneriojärven kyläasutukseksi nimetty kokonaisuus, johon sisältyvät myös Suomusjärven Häntälän ja Laperlan kylät Aneriojärven rannalla, kuuluu Museoviraston määrittelemiin valtakunnallisesti merkittäviin rakennettuihin kulttuuriympäristöihin.


title: Varesjoki

text: Vuodesta 1751 aina 1900-luvun loppuvuosikymmeniin Varesjoen varressa joen yläjuoksulla Kiikalan Saaren ja Yltäkylän kylien rajalla toimi alueen metsävaroja hyödyntänyt Varesjoen saha.


title: Varesjoki

text: Varesjoen valuma-alue on laajuudeltaan 57,71 km², josta vesipinta-alan osuus on 4,85 %. Valuma-alueen suurin järvi on Varesjoen lähdejärvi Varesjärvi (158,75 ha) aiemmalla Kiikalan ja Suomusjärven rajalla. Sen jälkeen lähinnä suurimpia ovat Varesjokeen pohjoisesta Huhdanojan kautta laskevat Säräjärvi (32,66 ha) Salon ja Lohjan, aiemmin Kiikalan ja Nummen rajalla sekä Ruukinjärvi (21,22 ha) Kiikalan Johannislundissa. Pienempiin järviin kuluvat muiden muassa laskujoeton Riidus (19,53 ha) Kiikalan Yltäkylässä ja Säräjärveen laskeva Tervakas (12,5 ha) Lasikylässä Kiikalassa sekä Varesjokeen laskeva Härjänvatsa Kiikalan Silvan kylässä. Lisäksi etenkin harjualueella Ruukinjärven ja Säräjärven ympärillä on paljon pieniä lampia ja järviä.


title: Philip Schuyler

text: Philip John Schuyler (11. marraskuuta 1733 Albany, New York – 18. marraskuuta 1804 Albany, New York) oli kenraali Yhdysvaltain vapaussodassa. Hän oli mukana myös politiikassa.


title: Philip Schuyler

text: Schuyler kuului tunnettuun newyorkilaiseen sukuun, joka oli muuttanut Amsterdamista vuonna 1650. Hän palveli siirtokuntien armeijasa suuressa siirtomaasodassa (1755–1760) ja yleni majuriksi. Vuosina 1761–1763 hän osallistui Englannissa neuvotteluihin sodan jälkeisistä järjestelyistä. Schuyler oli jäsenenä New Yorkin siirtokunnan edustajakokouksessa 1768–1775 sekä toisessa mannermaakongressissa 1775–1777. Vapaussodan puhjetessa vuonna 1775 hänestä tuli yksi siirtokuntien armeijan neljästä kenraalimajurista ja hän sai komentoonsa pohjoiseen New Yorkiin sijoitetut joukot.


title: Philip Schuyler

text: Sodan alussa Schuyler suunnitteli hyökkäystä Kanadaan, mutta sairastuttuaan hän ei voinut johtaa operaatiota itse, ja sotaretken komentajaksi tuli Richard Montgomery. Hyökkäyksen epäonnistuttua myös Schuylerin maine kärsi. Fort Ticonderogan kukistuttua vuonna 1777 häntä syytettiin velvollisuuksiensa laiminlyönnistä ja hänet korvattiin kenraali Horatio Gatesilla. Schuylerille järjestettiin 1778 hänen omasta pyynnöstään sotaoikeudenkäynti, jossa hänet vapautettiin kaikista syytteistä. Hän erosi seuraavana vuonna armeijasta. Hän toimi kuitenkin vielä myöhemmin päämajan neuvonantajana.


title: Philip Schuyler

text: Schuyler oli uudelleen jäsenenä mannermaakongressissa 1778–1780, New Yorkin osavaltion senaatissa 1780–1784, 1786–1790 ja 1792–1797 sekä liittovaltion senaatissa 1789–1791 ja 1797–1798. Yhdessä Alexander Hamiltonin ja John Jayn kanssa hän puolusti uuden perustuslain ratifioimista New Yorkissa. Schuyler joutui vetäytymään senaatista tammikuussa 1798 sairauden vuoksi.


title: Saanijärvi

text: Saanijärvi on Viitasaaren reittiin kuuluva keskikokoinen ja matala järvi Pihtiputaalla. Sen vesi laskee Saaninjokea myöten Heinäjokeen ja sen mukana Kolimaan. Sen eliöstöön kuuluvat hauki, ahven ja jokirapu.


title: Juri Vikulin

text: Juri Igorovitš Vikulin (s. 15. tammikuuta 1986) on venäläinen jääpalloilija, pelipaikaltaan puolustaja. Hän on edustanut koko uransa Krasnojarskin Jeniseitä, joka on ollut myös hänen kasvattajaseuransa.


title: Juri Vikulin

text: Venäjän maajoukkueessa Vikuloi debytoi kaudella 2005. Sitä ennen hän oli pelannut jo Venäjän poikien, nuorten ja B-maajoukkueessa. Hän on ollut voittamassa kuutta maailmanmestaruutta vuosina 2007-2014. Hän on edustanut Venäjää kaikkiaan 9 MM-kisoissa, pelannut niissä 56 ottelua ja tehnyt 9 maalia.


title: Juri Vikulin

text: Seurajoukkueissa


title: Juri Vikulin

text: Maajoukkueessa


title: Juri Vikulin

text: Henkilökohtaisesti.


title: Gerda Taro

text: Gerda Taro (alk. Gerta Pohorylle; 1. elokuuta 1910 Stuttgart, Saksan keisarikunta – 26. heinäkuuta 1937 San Lorenzo de El Escorial, Espanja) oli saksalainen valokuvaaja ja Robert Capan yhteistyökumppani. Häntä pidetään ensimmäisenä sotatapahtumassa kuolleena naispuolisena kuvajournalistina.


title: Gerda Taro

text: Gerta Pohorylle syntyi 1. elokuuta 1910 Stuttgartissa puolanjuutalaiseen perheeseen. Pohorylle kävi Saksassa kaupallista oppilaitosta ja rakastui venäläiseen lääketieteen opiskelijaan Georg Kavitkesiin. Hänen kauttaan Pohorylle tutustui bolševismiin. Pohorylle oli aktiivinen kommunistijärjestöjen jäsen, kun Hitler nousi valtaan 1933. Hänen epäiltiin sekaantuneen Hitlerin vastaiseen salaliittoon, mutta hän onnistui vakuuttamaan kuulustelijoille olevansa vain nuori nainen vailla poliittista vakaumusta. Pohorylle pakeni Saksasta ja ylitti elokuussa Ranskan rajan.


title: Gerda Taro

text: Pohorylle tapasi syyskuussa 1934 Endre Friedmannin, joka myöhemmin tunnetaan nimellä Robert Capa. Pohorylle auttoi keväällä 1935 Fred Steinia pimiössä. Alliance-kuvatoimiston perustaja Maria Eisner palkkasi lokakuussa hänet avustajakseen, ja ensimmäisen lehdistökorttinsa hän sai helmikuussa 1936 amsterdamilaiselta A. B. C Press-Service -kuvatoimistolta.


title: Gerda Taro

text: Pohorylle ja Friedmann saivat vuonna 1947 idean ”kolmen ihmisen liitosta”. He keksivät kuuluisan yhdysvaltalaisen valokuvaajan Robert Capan, jonka sihteerinä ja myyntiedustajana Pohoryllen piti toimia. Capa alkoi pian saada kuvaustehtäviä, ja he alkoivat ansaita elantonsa Capan avulla. Vaikka juoni paljastui pian, he alkoivat käyttää uusia nimiään. Friedmann oli jatkossa Capa ja Pohorylle Gerda Taro. Taro sai nimensä japanilaistaiteilija Tarō Okamoton ja näyttelijä Greta Garbon mukaan.


title: Gerda Taro

text: Espanjan sisällissota syttyi 17. heinäkuuta 1936. Taro ja Capa kannattivat molemmat Espanjan vasemmistolaisia. He lähtivät elokuussa 1936 Espanjaan kuvaamaan sotaa Vu-lehdelle. Taro otti Barcelonassa muun muassa sarjan valokuvia sotaa varten harjoittelevista naisista. Aluksi he ottivat useimmat kuvat yhdessä, ja vuosien ajan oli epäselvää, kumman ottamia heidän julkaisemansa valokuvat olivat. Toisen kerran Taro ja Capa matkustivat Espanjaan 1937, jolloin kuvat julkaistiin nimellä ”Capa&Taro”. Tässä vaiheessa he käyttivät kumpikin 35 millimetristä kuvaformaattia, ja kuvien erottamisesta tuli entistä vaikeampaa.


title: Gerda Taro

text: Ensimmäinen yhteisellä nimellä kuvitettu uutinen ilmestyi Regards-lehdessä 18. maaliskuuta. Capa palasi pian tämän jälkeen Ranskaan, mutta Taro jäi Espanjaan. Tässä vaiheessa hän alkoi kehittää omaa tyyliään, ja hänen kuviaan julkaistiin muun muassa Regardsissa, Ce soirissa ja Volks-Illustriertessa.


title: Gerda Taro

text: Taro käväisi Ranskassa mutta oli Valenciassa 14. toukokuuta kaupungin joutuessa pommituksen kohteeksi. Hän otti pommituksen jälkeen sairaalassa ja ruumishuoneessa kuvia, jotka kuuluvat hänen vaikuttavimpiinsa. Syväkontrastiset mustavalkokuvat olivat kuin studiossa otettuja muotokuvia. Taro ja Capa palasivat kesäkuussa Segovian rintamalle ja kuvasivat muun muassa Madridissa tehdastyöläisiä. Capa palasi heinäkuussa Ranskaan, mutta Taro jäi Espanjaan. Hän kuvasi muun muassa Bruneten taistelussa 6. heinäkuuta. Käväistyään Pariisissa hän palasi muutaman päivän päästä Madridiin. Hän matkusti Ted Allanin kanssa Villanueva de la Cañadan ja Bruneten välissä olleelle taistelupaikalle. He joutuivat kuitenkin keskelle sekasortoista pakoa. Lojalistien panssarivaunu osui heidän autoonsa, ja seuraavana aamuna Taro kuoli vammoihinsa kenttäsairaalassa San Lorenzo de El Escorialissa.


title: James Bryce

text: James Bryce, Brycen varakreivi (10. toukokuuta 1838 Belfast, Irlanti – 22. tammikuuta 1922 Sidmouth, Devon) oli brittiläinen poliitikko ja diplomaatti. Hän julkaisi paljon eri maiden historiaa käsitelleitä teoksia.


title: James Bryce

text: Bryce opiskeli Glasgowin yliopistossa, Oxfordin Trinity Collegessa ja Heidelbergin yliopistossa Saksassa. Hän suoritti alemman tutkinnon 1862, valmistui asianajajaksi 1867 ja väitteli tohtoriksi 1870. Jo opiskeluaikanaan hän kirjoitti Pyhää saksalais-roomalaista keisarikuntaa käsitelleen palkitun esseen, joka julkaistiin vuonna 1864 kirjana "The Holy Roman Empire" ja käännettiin myöhemmin useille kielille. Vuosina 1870–1893 Bryce toimi siviilioikeuden professorina Oxfordin yliopistossa. Hän oli 1880–1907 parlamentin alahuoneen jäsenenä ja kuului liberaaleihin. Hän oli ulkoministeriön alivaltiosihteerinä William Gladstonen kolmannessa hallituksessa 1886 ja Lancasterin herttuakunnan kanslerina Gladstonen neljännessä hallituksessa 1892–1894 sekä kauppaministerinä Roseberyn hallituksessa 1894–1895.


title: James Bryce

text: Bryce arvosteli toiseen buurisotaan (1899–1902) johtanutta politiikkaa. Henry Campbell-Bannermanin hallituksessa 1905–1907 hän toimi Irlannin asioiden ministerinä. Helmikuusta 1907 huhtikuuhun 1913 hän oli Britannian suurlähettiläänä Washingtonissa. Bryce oli jo aiemmin solminut paljon suhteita Yhdysvaltoihin sekä julkaissut 1888 suosituksi tulleen kolmiosaisen teoksen "The American Commonwealth", joka kuvasi Yhdysvaltoja ja sen poliittista järjestelmää hyvin myönteiseen sävyyn. Suurlähettiläänä hän keskittyi parantamaan varsinkin Yhdysvaltojen ja Kanadan suhteita, ja sai aikaan paljon myönteisiä tuloksia. Bryce palkittiin tammikuussa 1914 varakreivin arvolla nimellä "Bryce of Dechmont". Hän toimi British Academyn puheenjohtajana 1913–1917.


title: James Bryce

text: Bryce nimitettiin 1914 Haagin kansainvälisen tuomioistuimen jäseneksi. Ensimmäisen maailmansodan puhjettua hän toimi 1914–1915 puheenjohtajana kansainvälisessä komiteassa, joka tutki Saksan suorittamia kansainvälisen oikeuden rikkomuksia sen hyökättyä Belgiaan ja Ranskaan. Komitean raportti eli niin sanottu Bryce-raportti julkaistiin toukokuussa 1915 ja se sisälsi paljon synkeitä kuvauksia saksalaisten suorittamista julmuuksista. Sodan jälkeen raporttia arvosteltiin valikoivuudesta ja epäluotettaviin lähteisiin nojaamisesta. Seuraavaksi Bryce johti toista komiteaa, joka tutki turkkilaisten syyllisyyttä armenialaisten kansanmurhaan. Sodan jälkeen hän kannatti Kansainliiton perustamista.


title: Pakkausjäte

text: Pakkausjäte on käytöstä poistetuista pakkauksista syntyvää jätettä. Pakkausjäte luokitellaan edelleen useisiin ryhmiin, esimerkiksi Suomessa viiteen pääryhmään: kuitu-, lasi,- metalli-, muovi- ja puupakkauksiin. Osa pakkausjätteestä voidaan hyödyntää kierrättämällä takaisin uudelleenkäyttöön tai hyödyntämällä jätettä esimerkiksi energiantuotannossa.


title: Pakkausjäte

text: Pakkausjätteeksi luokitellaan esimerkiksi elintarvikeketjujen käyttämät kertakäyttöiset kuljetuslaatikot ja kuluttajalle saakka kertyvää pakkausjätettä kuten pahvia, kartonkia, muovipusseja, muovilaatikoita, sellofaania ja niin edelleen. Näistä Suomessa kuluttaja voi lajitella erikseen kartongin, pahvin, muovin ja lasin.


title: Kultabassokerho

text: Kultabassokerho on suomalaisen rap-musiikin erikoisohjelma Bassoradiossa joka lauantai kello 16–18. Se on "Maailman Suomiräpein Show", jota tekevät DJ Sir Jake & DJ Blublo & MC J-P & HC Tuomas & McLaren & Romantico Carlito. Kultabassokerho on Bassoradion suosituin erikoisohjelma ja suomalaisen rap-musiikin suurin sanansaattaja. Kultabassokerhoa on tehty vuodesta 2007.


title: Uskok-sota

text: Uskok-sota eli Gradiscan sota oli pääasiassa Venetsian tasavallan ja Pyhä saksalais-roomalaisen keisarikunnan välinen sota. Sodan taustalla oli krotialaisten uskok-sissien merirosvous ja Triesten sekä Ventesian kiristyneet välit.


title: Uskok-sota

text: Sota päättyi Venetsian voittoon ja Madridin rauhaan vuonna 1618. Venetsian rauha kesti kuitenkin vain vuoteen 1645, jolloin syttyi Kreetan sota Ottomaanien valtakuntaa vastaan.


title: Aleksei Bušujev

text: Aleksei Sergevitš Bušujev (s. 11. huhtikuuta 1985) on venäläinen jääpalloilija, pelipaikaltaan hyökkääjä.


title: Aleksei Bušujev

text: Hän on edustanut urallaan ensin kasvattajaseuraansa Kirovin Rodinaa ja vuodesta 2008 Kazanin Dynamoa. Venäjän jääpallon pääsarjaa Bušujev on edustanut vuodesta 2002 eli kaikkiaan 12 kautta.


title: Aleksei Bušujev

text: Venäjän maajoukkueessa Bušujev debytoi kaudella 2011. Hän on ollut voittamassa kahta maailmanmestaruutta vuosina 2013-2014. Hän on edustanut Venäjää kaikkiaan 2 MM-kisoissa, pelannut niissä 13 ottelua ja tehnyt 2 maalia.


title: Aleksei Bušujev

text: Seurajoukkueissa


title: Aleksei Bušujev

text: Maajoukkueessa


title: Ruukinjärvi

text: Ruukinjärvi on Kiskonjoen–Perniönjoen vesistöön kuuluva järvi Johannislundissa Kiikalassa Salossa.


title: Ruukinjärvi

text: Järven pinta-ala on 21,2 hehtaaria, korkeus merenpinnasta 107,2 metriä ja rantaviivan pituus 2,72 kilometriä. Järvi kuuluu Kiikalan ja Suomusjärven alueella virtaavan Kiskonjoen latvahaaran Varesjoen valuma-alueeseen ja laskee Varesjokeen sen sivuhaaran Huhdanojan kautta. Ruukinjärveen laskee idästä, Salon ja Lohjan rajalta Säräjärvi.


title: Ruukinjärvi

text: Järven valuma-alue oli Suomen ympäristökeskuksen vuonna 2016 valmisteilla olleen uuden valuma-aluejakoehdotuksen mukaan suuruudeltaan 6 868 635 m². Valuma-alueen sisään jää ehdotuksessa myös Säräjärvestä jonkin matkan päässä pohjoisessa sijaitseva Kolmperänen. Vuoden 1993 valuma-aluejaossa järven valuma-alueeseen luettiin myös Kolmperäsen luona pohjoisessa sijaitsevat Tervakas ja Suolammi, joiden alapuolisessa maastossa muodostuu bifurkaatio suo-ojien virratessa sekä Karjaanjoen vesistöön Hossojanlähteiden kautta että Kiskonjoen–Perniönjoen vesistöön Säräjärven kautta.


title: Ruukinjärvi

text: Järven rannalla sijaitsi vuosina 1813-1960 toiminnassa ollut Johannislundin lasitehdas, jonka alue kuuluu Museoviraston vuonna 2009 määrittelemiin Suomen valtakunnallisesti merkittäviin rakennettuihin kulttuuriympäristöihin.


title: Eva & Manu

text: Eva & Manu on ranskalais-suomalainen pop-folkduo. Jyväskyläläinen Eva Louhivuori ja pariisilainen Emmanuel "Manu" Laudic tapasivat toisensa Bostonissa sijaitsevassa Berklee College of Music -musiikkiopistossa.


title: Eva & Manu

text: Vuonna 2010 Louhivuori ja Laudic muuttivat Lontooseen, jossa he saivat idean lähteä kiertämään Eurooppaa ja tehdä matkan aikana kappaleita. Pari lähti liikkeelle Etelä-Ranskasta ja he kiersivät noin puolen vuoden ajan Ranskaa, Espanjaa ja Italiaa. He julkaisivat joka viikko yhden uuden kappaleen ja sen musiikkivideon blogissaan "Travel in Music". Duo julkaisi yhteensä 16 kappaletta ja videota, joista neljä kappaletta päätyi kesäkuussa 2010 julkaistulle EP:lle "Still Traveling".


title: Eva & Manu

text: Matkan päätyttyä Eva ja Emmanuel asettuivat Suomeen ja he alkoivat äänittämään tekemiään kappaleita studiossa. Warner Music Finland julkaisi duon esikoisalbumin "Eva & Manu" Suomessa 17. elokuuta 2012. Keväällä 2013 albumi julkaistiin myös muualla Euroopassa. Albumin ensimmäisenä singlenä julkaistiin kappale ”Feet In the Water”. Esikoisalbumi toi duolle "Vuoden tulokas" -ehdokkuuden alkuvuodesta 2013 järjestetyssä Emma-gaalassa.


title: Eva & Manu

text: Lokakuussa 2013 Eva & Manu julkaisi ensimmäisen suomenkielisen singlensä, ”Kun aika on”, joka oli joulukuussa 2013 ensi-iltansa saaneen "Ainoat oikeat" -elokuvan tunnuskappale. Toisen studioalbuminsa, "Cinnamon Hearts", duo julkaisi 29. elokuuta 2014.


title: Eva & Manu

text: Pariskunta erosi vuoden 2017 kesällä oltuaan yhdessä seitsemän vuotta, mutta he jatkavat musiikillista yhteistyötään.


title: Ville Selmgren

text: Ville Selmgren (s. 28. joulukuuta 1974) on suomalainen kilpauransa päättänyt koripalloilija.


title: Ville Selmgren

text: Oulun NMKY:n kasvatti Selmgren pelasi Suomen pääsarjaa 11 kauden ajan. Hän aloitti pääsarjauransa Lahden NMKY:ssä, josta siirtyi Forssan Alkuun. Vuodenvaihteessa 1996–1997 hän siirtyi Pyrbasketiin, jossa pelasi kevääseen 2005 asti. Kaudella 2000–2001 Selmgren ja Pyrbasket saavuttivat SM-hopeaa ja Suomen cupin hopeaa. Vuosina 2012–2014 Selmgren pelasi vielä I-divisioonaa Oulun NMKY:n joukkueessa.


title: Ville Selmgren

text: Selmgren tunnettiin hyvänä pelitilanneheittäjänä ja 105 kilogramman painollaan voimakkaana kamppailijana. Vapaaheitoissaan hän onnistui alle 50-prosenttisesti.


title: Pietu Kätkä

text: Pietu Kätkä (s. 15. heinäkuuta 1977) on suomalainen aktiiviuransa lopettanut koripalloilija.


title: Pietu Kätkä

text: Tampereen NMKY:n kasvatti Kätkä pelasi Suomen pääsarjaa yhteensä kahdeksan kauden ajan. Hän pelasi pääsarjauransa Tampereen Pyrinnössä/Pyrbasketissa, jossa saavutti kaudella 2000–2001 SM-hopeaa ja Suomen cupin hopeaa. Hän pelasi myös I-divisioonaa Korikobrissa ja muutaman ottelun Kauhajoen Karhussa sekä Loimaan Korikonkareissa.


title: Simon Bird

text: Simon Antony Bird (s. 19. elokuuta 1984) on englantilainen näyttelijä, joka näytellyt Will McKenzien roolia BAFTA-palkitussa komediasarjassa Putoojat ("The Inbetweeners"). Hän esiintyy Willin roolissa myös Putoojat-elokuvissa.


title: Simon Bird

text: Bird aloitti teatteriharrastuksen opiskeluaikoinaan Cambridgen yliopistossa. Hän osallistui Edinburghin festivaaleille 2007 ja 2008 komediaryhmässä, joka herätti valtakunnallista kiinnostusta Isossa-Britanniassa. Bird esiintyy myös stand up -koomikkona.


title: James Buckley

text: James Patrick Buckley (s.14. elokuuta 1987 Lontoo, Iso-Britannia) on englantilainen näyttelijä, jolla on ollut muun muassa Jay Cartwrightin rooli BAFTA-palkitussa television komediasarjassa "Putoojat" ("The Inbetweeners"). Hän esiintyy Jayn roolissa myös Putoojat-elokuvissa "The Inbetweeners Movie" ja "The Inbetweeners 2". Pienempiä osia Buckley on esittänyt muun muassa draamasarjoissa "Skins – liekeissä" ja "Holby Cityn sairaala".


title: Säräjärvi (järvi)

text: Säräjärvi on Kiskonjoen–Perniönjoen vesistöön kuuluva järvi Lohjan ja Salon rajalla. Järven pinta-ala on 33 ha, rantaviivan pituus 2,4 km ja korkeus merenpinnasta 107,3 metriä.


title: Säräjärvi (järvi)

text: Pääosa järvestä on Lohjalla ja rajoittuu Nummen Leppäkorven kylään, pienempi osa on Salossa ja rajoittuu Kiikalan Säräjärven ja Johannislundin kyliin.


title: Säräjärvi (järvi)

text: Järvi laskee lännessä Kiikalan puolella sijaitsevaan Ruukinjärveen, joka on yksi Kiikalan ja Suomusjärven alueella virtaavan Varesjoen latvajärvistä.


title: Säräjärvi (järvi)

text: Järven valuma-alue oli Suomen ympäristökeskuksen vuonna 2016 valmisteilla olleen uuden valuma-aluejakoehdotuksen mukaan suuruudeltaan 4 788 415 m². Järven valuma-alueen sisään jäävät vuoden 2016 uuden valuma-aluejakoehdotuksen mukaan Kolmperänen pohjoisessa ja Matinlampi etelässä.


title: Säräjärvi (järvi)

text: Vuoden 1993 valuma-aluejaossa järven valuma-alueeseen on luettu myös pohjoisessa Kolmperäsen luona sijaitseva Tervakas ja siihen laskeva Suolammi. Maastossa Tervakkaan alapuoliset suo-ojitukset muodostavat bifurkaation, kun Tervakkaasta alkunsa saava suo-oja haarautuu kahteen vesistöön, Karjaanjoen vesistöön Hossojanlähteiden suunnassa koillisessa ja Säräjärveen laskevaa suo-ojaa pitkin Kiskonjoen–Perniönjoen vesistöön etelässä.


title: Jukka-Pekka Kujala

text: Jukka-Pekka Kujala (s. 5. kesäkuuta 1979) on suomalainen koripalloilija.


title: Jukka-Pekka Kujala

text: Forssan Koripoikien kasvatti Kujala pelasi Suomen pääsarjaa yhteensä seitsemän kauden ajan. Pyrbasketissa hän saavutti kaudella 2000–2001 SM-hopeaa ja Suomen cupin hopeaa. Lisäksi Kujala pelasi pääsarjaa FoKoPo:ssa ja Team Componentassa. Hän on pelannut tämän jälkeen I-divisioonaa Panttereissa ja EBT:ssä.


title: Riku-Pekka Jokinen

text: Riku-Pekka Jokinen (s. 7. joulukuuta 1975 Tampere) on suomalainen aktiiviuransa lopettanut koripalloilija.


title: Riku-Pekka Jokinen

text: Tampereen Pyrinnön kasvatti Jokinen pelasi Suomen pääsarjaa yhteensä seitsemän kauden ajan. Namika Lahdessa hän voitti Suomen mestaruuden kaudella 1999–2000 ja seuranneella kaudella Pyrbasketissa SM-hopeaa. Hän kärsi hopeakaudella loukkaantumisesta, jonka parantumisajaksi ennustettiin kuukausi mutta joka paheni liian aikaisen pelaamisen johdosta neljään kuukauteen. A-nuorten maaotteluita Jokinen pelasi kolme kappaletta.


title: Giovanni Palatucci

text:
Giovanni Palatucci (31. toukokuuta 1909 Montella, Italia - 10. helmikuuta 1945, Dachau, Saksa) oli italialainen poliisipäällikkö, joka toimi toisen maailmansodan aikana "Fiumen" kaupungissa ("nyk. Rijeka Kroatiassa"). Hänen väitettiin auttaneen jopa 5 000 juutalaista turvaan Italiassa piispana toimineen setänsä, "Giuseppe Maria Palatuccin" luokse. Hänen setänsä oli ilmeisesti myös henkilö, joka aloitti Giovanni Palatuccin myytin pyrkiessään vuonna 1952 saamaan Giovannin vanhemmille valtion eläkkeen. "Italian Schindlerinä" tunnetun Palatuccin mukaan on nimetty katuja, aukioita ja rakennuksia varsinkin Israelissa ja Italiassa.
Palatucci vastaanotti kuolemansa jälkeen useita kunnianosoituksia. Näitä olivat muun muassa New Yorkin kaupungin kunniamaininta, Holokaustin sankariksi nimeäminen Israelin Righteous Among the Nations -listalle vuonna 1990, Italian hallituksen myöntämä "Medaglia d’oro" -mitali vuonna 1995, paavi Johannes Paavali II:n marttyyriksi julistaminen 2000-2004, sekä Anti-Defamation Leaguen "Courage to Care" -palkinto vuonna 2005.


title: Giovanni Palatucci

text: Center for Jewish Historyn tutkimusjohtajan Natalia Indrimin mukaan yli 700 Rijekasta saatua asiakirjaa vahvistavat, että Palatucci itse asiassa auttoi natseja tunnistamalla juutalaisia.


title: Antti-Jussi Sipilä

text: Antti-Jussi Sipilä (s. 5. maaliskuuta 1980 Lahti) on suomalainen urheilutoimittaja ja aktiiviuransa lopettanut koripalloilija.


title: Antti-Jussi Sipilä

text: Lahden NMKY:n kasvatti Sipilä pelasi Lahdessa Suomen pääsarjaa yhteensä seitsemän kauden ajan voittaen Suomen mestaruuden vuonna 2000, Suomen cupin kaudella 2000–2001 ja saavuttaen SM-hopeaa vuonna 2002, SM-pronssia vuonna 2001 ja cup-hopeaa kaudella 2004–2005. I-divisioonassa hän pelasi kolme kautta vuosina 2005–2008 Helsingin NMKY:tä edustaen. A-nuorten maaotteluita Sipilä pelasi viisi kappaletta.


title: Antti-Jussi Sipilä

text: Sipilä työskentelee urheilutoimittajana Yleisradiossa muun muassa Urheiluruutua juontaen ja koripalloa selostaen.


title: Vesa Kuokkala

text: Vesa Kuokkala (s. 2. tammikuuta 1983 Tampere) on suomalainen markkinoija ja aktiiviuransa lopettanut koripalloilija. Hänet tunnetaan etenkin työstään Tampereen Pyrinnön markkinointipäällikkönä. Samassa seurassa viimeiset juniorivuotensa pelannut Kuokkala kuului sen edustusjoukkueen kokoonpanoon miesten pääsarjassa kaksi kautta vuosina 2002–2004.


title: Vesa Kuokkala

text: Tampereen NMKY:n kasvatti Kuokkala kuului Pyrbasketin kokoonpanoon kaksi kautta vuosina 2002–2004. Ensimmäisellä kaudellaan 2002–2003 hän kuului Pyrbasketin kokoonpanoon 19 ottelussa, joissa pääsi kentälle kerran, 20. marraskuuta 2002 hävityssä ottelussa Äänekosken Huimaa vastaan. Ensiensiintymisessään pääsarjatasolla Kuokkala pelasi tasan minuutin ilman tilastomerkintöjä. Pyrbasket ei selviytynyt kyseisellä kaudella pudotuspeleihin sijoituttuaan 14 joukkueen sarjassa 12:nneksi.


title: Vesa Kuokkala

text: Kaudella 2003–2004 Kuokkala kuului Pyrbasketin kokoonpanoon 12 ottelussa. Kentälle hän pääsi 29. lokakuuta 2003 vierasottelussa Namika Lahtea vastaan. Pyrbasketin selvään tappioon päättyneessä ottelussa Kuokkala heitti tasan kuudessa minuutissa kerran ohi kahden ja kolmen pisteen heitot, otti yhden puolustuspään levypallon ja riiston sekä teki kolme virhettä. Pyrintö paransi runkosarjassa edelliskauden sijoitustaan oltuaan yhdeksäs 14 joukkueen sarjassa mutta karsiutui ensimmäisenä joukkueena pudotuspeleistä.


title: Vesa Kuokkala

text: Kuokkala työskenteli Pyrinnön miesten koripallon edustusjoukkueen markkinointipäällikkönä kuuden vuoden ajan. Hän on koulutukseltaan tradenomi ja kauppatieteiden maisteri. Kuokkala asuu Helsingissä.


title: Bill Wallace

text: Bill "Superfoot" Louis Wallace (s. 1. joulukuuta 1945, Portland, Indiana) on yhdysvaltalainen kamppailulajien taitaja, entinen potkunyrkkeilijä ja näyttelijä. Wallace oli aktiiviurallaan PKA liiton potkurnyrkkeilyn keskisarjan mestari vuosien 1974–1980 aikana.


title: Glassheart Tour

text: Glassheart Tour oli englantilaisen laulaja-lauluntekijän Leona Lewisin toinen konserttikiertue. Kiertue vieraili kolmessa maassa, Isossa-Britanniassa, Saksassa ja Sveitsissä. Glassheart Tour oli ensimmäinen kerta, kun Lewis kiersi lavoja Iso-Britannian ulkopuolella. Hänen edelliseen kiertueeseensa, The Labyrinthiin, sisältyi konsertteja ainoastaan Isossa-Britanniassa. Kiertue alkoi 15. huhtikuuta 2013 Berliinistä ja päättyi 13. heinäkuuta 2013 Kew Gardensiin.


title: Argentiinanviidakkohaukka

text: Argentiinanviidakkohaukka ("Leucopternis polionotus") on haukkojen heimon viidakkohaukkojen sukuun kuuluva lintulaji. Sitä tavataan Brasiliassa ja Paraguayssa ja myös Urugyayssa, jossa sen alkuperä on kuitenkin tuntematon. Sen populaatio on pieni, sillä sen elinalueita hävitetään. Toistaiseksi se on luokiteltu silmälläpidettäväksi mutta lisätutkimukset saattavat muuttaa sen luokitusta. Aikuisten yksilöiden määräksi arvioidaan alle 10 000, jolloin kokonaispopulaatio olisi alle 15 000.


title: Argentiinanviidakkohaukka

text: Se elää alavilla tai keskikorkeilla alueilla kosteissa metsissä, etenkin vuoren juurella. Sitä on tavattu myös sekundaarimetsissä ja Paranássa viljelmillä. Sen uhkana on kaupungistuminen teollistuminen, maanviljelyn laajentuminen asutuksen laajentuminen ja siihen liittyvä teiden rakentaminen. Brasiliassa on huomattu, että se on mukautunut elämään viljellyissä mäntymetsissä.


title: Näin syntyi nykypäivä 1900–1950

text: Näin syntyi nykypäivä 1900–1950 on Veikko Itkosen ohjaama dokumenttielokuva vuodelta 1951. Se kuvaa maailman ja Suomen historian keskeisiä tapahtumia 1900-luvun alkupuoliskolla. Elokuvan sisältö on leikattu arkistomateriaalista. Elokuvan rahoitti Helsingin Sanomat Oy ja sen ensi-ilta oli tammikuussa 1951 Helsingin Bio-Biossa.


title: Näin syntyi nykypäivä 1900–1950

text: "Näin syntyi nykypäivä 1900–1950" oli vuosien 1930–1968 kotimaisista kokoillan dokumenttielokuvista ainoa, joka joutui verolliseksi. Tuottaja valitti korkeimpaan hallinto-oikeuteen asti, mutta päätös ei muuttunut. Elokuvatarkastamossa todettiin, että selostustekstissä rahoittaja mainitaan viidesti, ja lisäksi sen nimi näkyy uutiskatkelmissa 60 kertaa. Tarkastamo määräsi poistettavaksi elokuvasta sata metriä, joista pieni osa myöhemmässä vaiheessa palautettiin. Poistettavia olivat muun muassa otsikot ”Venäjän hyökkäys Suomeen” sekä ”Suomalaiset saaneet paljon sotavankeja”.


title: Näin syntyi nykypäivä 1900–1950

text:
Rahoittajan jälki näkyy elokuvassa. Se alkaa kuvilla lehden kirjapainosta, ja sen jälkeen käydään läpi lehden alkuvaiheiden historiaa. Sen jälkeen elokuva jatkuu kuva-aineistolla, joka etenee vuosilukuotsikoin. Lopuksi elokuva palaa toimitukseen, jossa esitellään lehden johtoa.
Elokuvaa on esitetty joitakin kertoja televisiossa, ja vuonna 2009 se osallistui Tampereen elokuvajuhlille.


title: Näin syntyi nykypäivä 1900–1950

text: Elokuva kiinnosti kriitikoita. Kokoomukselaisen Uuden Auran kriitikko Aake Jermo totesi, ettei kyseessä ollut tavanomainen mainoselokuva vaan ”mielenkiintoinen lyhytkuvista koottu kertauskurssi [– –] vuosisadan alkupuoliskon historiasta”. Vasemmistolehdissä kuitenkin otettiin kantaa elokuvan rahoittajan vaikutukseen elokuvan sisältöön siten, että lopputulos oli ”mainoselokuva”. U. G. Seppänen (Vapaa Sana) ilmaisi paheksuntansa voimakkaasti: ”On jo tavallisen huikeata, että yleisölle esitetään maksullisesti mainosfilmiä [– –] mutta todellista amerikkalaista saippuaoopperaa meidän maaperällämme, lyömätöntä ennätystä merkitsee näin eteen lyöty kokoillanmainos. [– –] Sama häikäilemättömyys ilmenee aineiston valinnassa.”


title: Silmät hämärässä

text: Silmät hämärässä on Veikko Itkosen ohjaama elokuva vuodelta 1952.


title: Silmät hämärässä

text: Elokuvan käsikirjoittaja on Juha Nevalainen, jonka pitkän skenaristiuran tämä elokuva yhdessä Edvin Laineen samoihin aikoihin valmistuneen "Yhden yön hinnan" (1952) kanssa aloitti. Käsikirjoituksen nimi oli "Totuuden varkaat". Elokuva oli ensimmäinen näytelmäelokuva, jossa on näkymiä kesällä 1950 avatusta Linnanmäen huvipuistosta. Studiojaksot kuvattiin Teuvo Tulion studiossa ja hänen kalustollaan. Elokuvan yleisömenestys jäi vuoden keskitason alle.


title: Silmät hämärässä

text: Alun taustamusiikkiin on sovitettu Anton Karasin sävellys "The Harry Lime Theme" Carol Reedin elokuvasta "Kolmas mies" (1949).


title: Silmät hämärässä

text: Useat kriitikot huomasivat että Juha Nevalainen oli siirtynyt arviopuolelta tuotantopuolelle. Hän sai kiitosta työstään muun muassa Olavi Veistäjältä (Aamulehti): "Skenaristilla on taitoa punoa jännittäviä tilanteita ja myös psykologista vaistoa". Sen sijaan Itkonen sai kiitoksen lisäksi tylyä tyrmäystä esimerkiksi juuri Veistäjältä: "Hänen avuttomuutensa ohjaajana ilmenee monin paikoin selvästi."


title: Burmanliitogekko

text: Burmanliitogekko ("Ptychozoon lionotum") on gekkojen heimoon kuuluva liskolaji. Se on yöaktiivinen.


title: Burmanliitogekko

text: Kuten yleensä suvun lajeilla, burmanliitogekolla on räpylämäiset jalat ja litteä häntä. Väri on vaaleanruskea.


title: Burmanliitogekko

text: Lajia tavataan Myanmarissa, Thaimaassa ja Malakan niemimaalla. Sitä esiintyy lähinnä vanhoissa metsissä.


title: Burmanliitogekko

text: Burmaliitogekko munii yleensä kaksi munaa. Munimisesta kuoriutumiseen kestää noin 45–62 päivää.


title: Daniel Shays

text: Daniel Shays (n. 1747 Hopkinton, Massachusetts, Yhdysvallat – 29. syyskuuta 1825 Sparta, New York, Yhdysvallat) oli yhdysvaltalainen upseeri ja kapinajohtaja, jonka mukaan läntisessä Massachusettsissa 1786–1787 riehunut Shaysin kapina on nimetty.


title: Daniel Shays

text: Shays oli irlantilaistaustaista sukua ja lähtöisin vaatimattomista oloista. Hän liittyi aseistettuihin patriootteihin heti Yhdysvaltain vapaussodan alussa huhtikuussa 1775 ja osallistui Bunker Hillin taisteluun. Sen jälkeen hän palveli Massachusettsin rykmentin aliluutnanttina. Shays ylennettiin kapteeniksi tammikuussa 1777, ja hän osallistui muun muassa Saratogan taisteluihin. Hän erosi armeijasta vuonna 1780 ja asettui Massachusettsin Pelhamiin, jossa hoiti erilaisia luottamustehtäviä.


title: Daniel Shays

text: Shaysin kapinan tausta oli taloudellisessa lamassa, joka levisi Yhdysvaltoihin pian vapaussodan päättymisen jälkeen. Monet menettivät omaisuutensa maksamattomien velkojen vuoksi, ja ilmeisesti näin kävi myös Shaysille. Kansalaiset alkoivat uhkailla väkivallalla tuomioistuimia, jotka langettivat ulosottopäätöksiä. Lopulta puhjenneella kapinalla oli useita johtajia, joista Shays oli yksi. Syyskuussa 1786 hän oli mukana monisatapäisessä joukossa, joka sulki väkivoimalla oikeustalon Massachusettsin Springfieldissä. Tammikuussa 1787 hän johti noin 1 200 miehen hyökkäystä Springfieldissä ollutta valtion asevarikkoa vastaan, mutta heidät lyötiin takaisin. Shaysin johtamat kapinalliset kukistettiin lopullisesti Petershamin taistelussa 4. helmikuuta, jolloin hän pakeni Vermontiin. Myöhemmin Massachusettsin korkein oikeus tuomitsi hänet eräiden muiden kapinajohtajien ohella kuolemaan. Hän anoi armoa vuonna 1788 ja saikin pian armahduksen.


title: Daniel Shays

text: Shays asui loppuelämänsä New Yorkin osavaltiossa. Vanhoilla päivillään hän sai valtioneläkkeen kiitoksena sotapalveluksesta.


title: Burmantähtikilpikonna

text: Burmantähtikilpikonna ("Geochelone platynota") on jättiläiskilpikonnien sukuun kuuluva laji. Se on Kansainvälisen luonnonsuojeluliiton punaisen listan mukaan äärimmäisen uhanalainen.


title: Burmantähtikilpikonna

text: Kilven pituus on noin 30 senttimetriä. Kilvessä on tähtimäisiä kuvioita, joissa on keltaista väriä ruskealla pohjalla. Suomut ovat kohoumallisia.


title: Burmantähtikilpikonna

text: Burmantähtikilpikonnaa esiintyy Myanmarissa (eli Burmassa). Se on kotoperäinen maan keskiosassa sijaitsevalla kuivalla alueella.


title: Burmantähtikilpikonna

text: Burmantähtikilpikonna syö enimmäkseen ruohoa ja lehtiä.


title: Robert R. Livingston

text: Robert R. Livingston (27. marraskuuta 1746 New York – 26. helmikuuta 1813 Clermont, New York) oli yksi Yhdysvaltain perustajaisistä ja ensimmäinen Yhdysvaltain ulkoministeri vuosina 1781–1783.


title: Robert R. Livingston

text: Livingston kuului tunnettuun suurmaanomistajasukuun, joka vaikutti New Yorkin osavaltiossa. Hänen samanniminen isoisoisänsä oli tullut Skotlannista Pohjois-Amerikkaan vuonna 1673. Livingston valmistui vuonna 1770 lakimieheksi. Hän oli edustajana toisessa mannermaakongressissa 1775–1776 ja 1779–1781, ja työskenteli useissa sen alaisissa komiteoissa, jotka käsittelivät ulko-, talous- ja oikeusasioita. Hän kuului myös viisihenkiseen komiteaan, joka valmisteli luonnoksen Yhdysvaltain itsenäisyysjulistukseksi kesäkuussa 1776. Livingston ei kuitenkaan itse allekirjoittanut julistusta. Vuosina 1777–1801 hän toimi New Yorkin osavaltion kanslerina ("Chancellor of New York"), joka oli korkea oikeudellinen virka.


title: Robert R. Livingston

text: Kun konfederaatioartiklojen alainen keskushallinto vuonna 1781 aloitti toimintansa, Livingstonista tuli maan ensimmäinen ulkoministeri, ja hän kehitti maan ulkoasiainhallintoa. Hän toimi tehtävässä kaksi vuotta, minä aikana Yhdysvallat solmi rauhan Ison-Britannian kanssa Pariisissa. Livingston vaati rauhanneuvottelujen amerikkalaisille neuvottelijoille enemmän liikkumavaraa, mutta arvosteli heitä huonosta yhteistyöstä Yhdysvaltain liittolaisen Ranskan kanssa. Livingston oli myös konfederaation kongressin jäsenenä 1784–1785. Hän toimi 1788 puheenjohtajana New Yorkin perustuslakikonventissa, joka ratifioi Yhdysvaltain perustuslain kyseisen osavaltion osalta. Hän myös vastaanotti ensimmäisen presidentin George Washingtonin virkavalan 30. huhtikuuta 1789 tuolloin pääkaupunkina toimineessa New Yorkissa. 1790-luvun aikana Livingston liittoutui antifederalistien kanssa ja Thomas Jeffersonin tultua presidentiksi hänet nimitettiin 1801 Yhdysvaltain lähettilääksi Ranskaan. Hän auttoi vuonna 1803 Louisianan oston sopimisessa Napoleonin kanssa, mitä on sanottu hänen suurimmaksi palvelukseksi maalleen. Livingston jätti lähettiläänpaikkansa vuonna 1805.


title: Robert R. Livingston

text: Eläkevuosinaan Livingston tuki innokkaasti insinööri Robert Fultonia, joka kehitteli höyrylaivaa. He olivat tutustuneet Pariisissa. Livingston ja Fulton saivat yksinoikeuden höyryalusliikenteeseen New Yorkin osavaltion alueella. Vuonna 1807 ensimmäinen Fultonin rakentama toimiva höyrylaiva, North River Steam boat liikennöi Hudsonjoella. Sitä alettiin myöhemmin virheellisesti kutsua nimellä "Clermont" Livingstonin sukutilan mukaan.


title: Robert R. Livingston

text: Poliitikko Edward Livingston oli Robert R. Livingstonin nuorempi veli.


title: The Labyrinth (Leona Lewisin kiertue)

text: The Labyrinth oli englantilaisen laulaja-lauluntekijän Leona Lewisin ensimmäinen konserttikiertue, joka kiersi Britanniaa ja Irlantia touko-heinäkuussa 2010. Kiertueen soittolistalla oli kappaleita Lewisin kahdelta ensimmäiseltä studioalbumilta. Kiertueen teemana oli "Labyrintti"-elokuva. Syksyllä 2010 kiertueelta julkaistiin DVD/CD "The Labyrinth Tour Live from The O2".


title: Clarkinkorallikäärme

text: Clarkinkorallikäärme ("Micrurus clarki") on myrkkytarhakäärmeiden heimoon kuuluva laji.


title: Clarkinkorallikäärme

text: Yksilön pituus on noin 38–60 cm. Pääväri on musta, ja ihossa on punaisia ja keltaisia tai valkoisia raitoja. Hännässä on vain valkoisia tai keltaisia raitoja.


title: Clarkinkorallikäärme

text: Clarkinkorallikäärmettä tavataan Costa-Ricassa, Panamassa ja Kolumbian länsiosissa. Sitä esiintyy alankojen kosteissa metsissä ja sademetsissä.


title: Sparteiini

text: Sparteiini (CHN) on kinolitsidiinirakenteinen alkaloidi, jota tavataan eräissä hernekasveissa. Yhdistettä käytetään pääasiassa orgaanisessa asymmetrisessä synteesissä, mutta sillä on myös rytmihäiriöitä helpottavia ominaisuuksia.


title: Sparteiini

text: Sparteiini on optisesti aktiivinen yhdiste ja sitä esiintyy luonnossa sekä (-)- että (+)-isomeereina. (+)-Sparteiinia voidaan kutsua myös pakykarpiiniksi. Sparteiinin isomeereista (-)-sparteiinia esiintyy muun muassa keltalupiinin ("Lupinus luteus") siemenissä. Toista enantiomeeria (+)-sparteiinia tavataan jänönvihmasta ("Cytisus scoparius"), "Lupinus pusillus"-lupiinista ja eräistä väriherneiden ("Genista")- ja "Sophora"-sukujen hernekasveista. Kasvit syntetisoivat sparteiinia lysiinistä.


title: Sparteiini

text: Sparteiini on huoneenlämpötilassa valkoisia kiteitä ja se sulaa hieman lämmitettäessä. Hydiste liukenee hieman veteen ja paremmin orgaanisiin liuottimiin, kuten etanoliin, dietyylieetteriin ja kloroformiin. Sparteiinin vesiliuokset ovat emäksisiä.


title: Sparteiini

text: Sparteiinia käytetään kiraalisena emäksenä orgaanisissa synteeseissä ja usein organosinkki-, organolitium ja organomagnesiumyhdisteiden kanssa. Sparteiinilla on rytmihäiriöitä hillitseviä vaikutuksia Sen vaikutukset perustuvat kalsium- ja magnesium-ionien kelaatioon ja natriumkanavien salpaamiseen. Sparteiinia ei kuitenkaan ole hyväksytty ihmisten lääkintään, koska yhdiste aiheuttaa neuronaalisia vaurioita ja muutoksia elimistön muskariini- ja asetyylireseptoreissa.


title: Keskiamerikankorallikäärme

text: Keskiamerikankorallikäärme ("Micrurus nigrocinctus") on myrkkytarhakäärmeiden heimoon kuuluva laji.


title: Keskiamerikankorallikäärme

text: Keskiamerikankorallikäärmettä tavataan Meksikon kaakkoisosissa, Hondurasin luoteisosissa ja Kolumbian pohjoisosassa. Sitä esiintyy alangoilla ja vuoristojen läheisyydessä.


title: Kotikankaan asuinpaikka

text: Kotikankaan asuinpaikka sijaitsee Yli-Iissä kahden kilometrin päässä Kierikin voimalaitoksesta yläjuoksulle päin Iijoen etelärannalla Kierikkisaaren kohdalla. Vuonna 1993 löytynyt muinainen asuinpaikka on osa Kierikin kivikautista löytökompleksia, jonka väestö on kuulunut tyypillisen kampakeramiikan kulttuuripiiriin. Samalla asuinpaikalla on asuttu tai toimittu myös varhaismetallikaudella.


title: Kotikankaan asuinpaikka

text: Asuinalue on kaksiosainen. Sen itäpuolinen osa seuraa kilometrin pituista rantavallia ja siitä on löytynyt kuusi asuinpaikkaa. Länsiosassa tunnetaan 12 asumuspainannetta, joista 6 on tuhoutunut metsäojituksessa. Asumuspainanteiden ympäriltä tiedetään suurempaa 3 keittokuoppaa. Asuinalueeseen voidaan lukea myös yli 42 pyyntikuoppaa käsittävä pyyntijärjestelmä, jossa kuopat on sijoitettu kilometrin pituiseksi jonoksi.


title: Kotikankaan asuinpaikka

text: Vuoden 2004 kaivauksissa tutkittiin 14 m neliön muotoisesta noin 100 m² suuruisesta asumuksesta. Sen sisältä löytyi kaksi kivettyä liettä noin 3 metrin etäisyydellä toisistaan ja asumuksen itäpäästä löytyi jätetunkio. Pieniä työstettyjen kivien löytöjä tehtiin koko lattian pinnan alueelta. Lattian reuna-alueelta huomattiin hiekassa seinän rakenteista johtuvia jälkiä.


title: Kotikankaan asuinpaikka

text: Vuoden 2006 kansainvälisen NOCUSO-kurssiin liittyvässä kaivauksissa avattiin yksi asumuspainanne 12 m alalta ja lisäksi tutkittiin kahdesta muusta asuinpainanteesta muutama koeruutu. Lattiapinnan lisäksi tutkittiin asumuksen keskellä ollutta tulisijaa. Painanteen reunassa ollut liesi saattaa olla keramiikan polttamiseen liittyvä "uuni".


title: Kotikankaan asuinpaikka

text: Vuonna 2007 järjestettiin taas kansainvälinen kaivauskurssi, jossa tutkittiin edellisten kolmen asumuksen ryppäästä yhtä 12 m alalta. Tällä kertaa löytyi myös asbestisekoitteista keramiikkaa, mutta ei jälkiä asumuksen rakenteista. Saman alueen tutkimista jatkettiin vuonna 2008.


title: Kotikankaan asuinpaikka

text: Muun muassa nuotioiden hiilenpalaisista on tehty ajoituksia, jotka osoittavat pitkän asumishistorian. Kolme vanhinta ajoitusta ovat noin 3 900−3 800 eaa.. Seuraavien kohteiden kuusi ajoitusta 3 600−3 500 eaa.. Loput seitsemän ajoitusta jakaantuvat 3 360 eaa. (2 ajoitusta), 2 670 eaa., 2 300 eaa. (2 ajoitusta), 2 130 eaa. ja 700 eaa.. Viimeinen ajoitus on varhaismetallikaudelta eli pronssikaudelta. Rautakuonan esiintyminen pyyntikuopassa osoittaa oleskelua myös rautakaudella.


title: Kotikankaan asuinpaikka

text: Kampakeramiselta kaudelta tunnetaan vain Kierikistä muutamia meripihkaesineitä. Ne yleistyivät seuraavalla Kierikin keraamisella kaudella. Ainoa etelärannalta löytynyt meripihkakoru on ehjä putkihelmi, jonka löytökorkeuden perusteella (60,15 metriä merenpinnan yläpuolella) lienee eräs Kierikin vanhimpia. Se löytyi vuoden 2008 kaivauksilla.


title: Kotikankaan asuinpaikka

text: Asuinpaikoilta löytynyt keramiikka kuuluu pääosin tyypilliseen kampakeramiikkaan. Vuoden 2007 kaivauksilta löytyi myös asbestisekoitteista keramiikkaa, mutta siinäkin oli edellisen tapaisia kampaleimoja. Kyseessä ei ollut Kierikin keramiikkaa.


title: Kotikankaan asuinpaikka

text: Vuoden 2007 keramiikkalöydöt ovat sikäli hyvin säilyneitä, että sirpaleiden pinnalta huomattiin maalia. Maali on säilynyt poikkeuksellisen hyvin, koska löytöpaikka on ympäristöään paljon korkeammalla ja sitä kuivempi. Ruukun sirpaleita löytyi vain muutamia, mutta niistä huomattiin mielenkiintoisa asioita. Astioiden sisäpintaan on ilmeisesti sivelty koivutervasta valmistettu kalvo, joka saattaa liittyä astian vedenläpäisyyn. Normaalisti poltettu ruukku suotaa veden seinämän lävitse 10 tunnissa, mutta rasva tai koivuntervakalvo estäisi sen. Oksidoituneena terva muuttuu mustaksi ja sitä voi olla vaikeaa erottaa noesta tai maalista. Maalatut kohdat sijaitsivat ruukun suun reunassa ja maalattu sauma on reunustettu saveen painetuilla suorakulmaisilla kampakuvioilla. Maalia löytyi sekä reunan sisä- että ulkopuolelta. Osa maalatuista viivoista etenevät ruukun kylkeä pitkin, mutta niiden muodostamaa kuvioita ei hahmotettu. Elektroniemissioon perustuvalla menetelmällä löydettiin maalista vahvat hapen ja raudan signaalit, eli maalin pigmentti saattaa olla mustaa hematiittia.


title: Kotikankaan asuinpaikka

text: Esinelöydöt käsittivät kampakeramiikan sirpaleita, kvartsi- ja kivilaji-iskoksia, kvartsiytimiä, vähän venäläistä piitä ja palanutta luuta. Löydetyt kolme savi-idolia esittävät eläin- tai ihmishahmoja.


title: Kotikankaan asuinpaikka

text: Samaa asuinpaikkaa on käytetty myös varhaismetallikaudella, koska yhdestä pyyntikuopasta löydettiin rautakuonaa. Oleskelua tukevat myös muutamat radiohiiliajoitukset.


title: Kotikankaan asuinpaikka

text: Paikka löytyi vuonna 1993, ja sen kartoitti vuonna 1995 Pentti Koivunen ja inventoi tarkemmin Hans-Peter Schulz vuonna 1997. Vasta vuosina 2005-2008 suoritettiin sarja koekaivauksia kansainvälisen kaivauskurssin nimissä johtajanaan Andre Costopoulos.


title: Something Better

text: Something Better on suomalaisen Softengine-yhtyeen esittämä kappale, jolla yhtye edusti Suomea vuoden 2014 Eurovision laulukilpailussa.


title: Something Better

text: Kappale voitti Suomen viisukarsintana toimineen Uuden Musiikin Kilpailun 1. helmikuuta 2014 järjestyn finaalin saaden 28,28 % annetuista äänistä.


title: Something Better

text: 8. toukokuuta Eurovision laulukilpailun semifinaalissa Softengine pääsi Eurovision laulukilpailun finaaliin, joka esitettiin 10. toukokuuta 2014. Kappale sijoittui 11:nneksi Eurovision laulukilpailussa.


title: Felodipiini

text: Felodipiini on dihydropyridiinijohdoksiin kuuluva kalsiumkanavan salpaaja eli se on verisuoniselektiivinen kalsiumkanavan salpaaja (kalsiumin estäjä). Se ei haittaa sydämen toimintaa, vaan sen vaikutus perustuu pienten ääreisverisuonten laajenemiseen.


title: Felodipiini

text: Felodipiiniä käytetään ensisijaisesti kohonneen verenpaineen hoitoon. Se sopii myös rasituksen ja stressin aiheuttaman rintakivun hoitoon ja sitä käytetään joskus myös muiden sairauksien hoidossa. Aloitusannos on 5 mg vuorokaudessa ja annos voidaan nostaa kymmeneen milligrammaan vuorokaudessa.


title: Felodipiini

text: Yleisiä felodipinin haittavaikutuksia ovat nilkkojen turvotus, kasvojen punoitus ja päänsärky. Harvinaisiin haittavaikutuksiin kuuluu ikenien turpoaminen, joka ilmenee kuitenkin yleisemmin, jos potilaalla on ientulehdus. Lääkkeen käyttäjän on hyvä välttää greippimehua ja sellaisia rohdosvalmisteita, jotka sisältävät mäkikuismaa. Raskaana olevien ei pidä käyttää felodipiiniä.


title: Pupu Ruutukorva

text: Pupu ruutukorva ("A kockásfülű nyúl") on unkarilaisen PannóniaFilmin vuonna 1978 tuottama animaatiosarja, jonka kaikkiaan 26 osasta (1978) 13 osaa esitettiin Suomessa vuosina 1978–1982. Lastenkirjailija Veronika Marékin ja animaattori Zsolt Richlyn luoman sarjan päähahmona on ruutukorvainen, lentävä jänis, joka taistelee oikeudenmukaisuuden puolella ilkeyttä vastaan.


title: Kandesartaani

text: Kandesartaani on angiotensiinireseptorin salpaajiin lukeutuva verenpainelääke. Lääkeainetta markkinoi AstraZeneca.


title: Lannevesi (järvi)

text: Lannevesi on järvi Saarijärven ja aivan eteläosan osalta Uuraisten alueella. Se laskee vetensä Lannejokea pitkin pohjoiseen Summasjärveen. Lanneveden suurimpia saaria ovat Karankasaari, Mankkisaari ja Hirvisaari.


title: Pekka Lehtimäki

text: Pekka Raimo Olavi Lehtimäki (26. syyskuuta 1934 Terijoki – 1. maaliskuuta 2013 Pirkkala) oli suomalainen murretutkija ja akateeminen opettaja. Vuoteen 1999 asti hän toimi fennistiikan professorina Greifswaldin yliopistossa Saksassa.


title: Pekka Lehtimäki

text: Pekka Lehtimäki syntyi Terijoella, jossa hänen vanhempansa toimivat kansakoulunopettajina, ja kasvoi Hämeenkyrössä. Hän pääsi ylioppilaaksi Ikaalisten lukiosta vuonna 1954 ja muutti Turkuun opiskelemaan suomen kieltä ja Suomen historiaa. Vuonna 1956 hän kuitenkin siirtyi jatkamaan opintojaan Helsingin yliopistoon ja valmistui sieltä filosofian kandidaatiksi vuonna 1961. Suoritettuaan humanististen tieteiden kandidaatin tutkinnon vuonna 1959 Lehtimäki aloitti työt vasta perustetun suomen murteiden nauhoitearkiston assistenttina. Vuosien kuluessa hän nauhoitti yli 1 200 tuntia murteita 140 eri pitäjässä.


title: Pekka Lehtimäki

text: Pekka Lehtimäki aloitti akateemisen uransa vuonna 1963 Saksan Münsterin yliopistossa, jossa hän toimi suomen kielen lehtorina kahdeksan vuotta. Vuonna 1971 hän palasi Suomeen ja tällä kertaa Tampereen yliopistoon, jossa hän toimi aluksi suomen kielen assistenttina, mutta jo vuonna 1973 hänet nimitettiin suomen kielen apulaisprofessoriksi. Vuosiksi 1981–1983 hän palasi takaisin Saksaan, tällä kertaa Göttingenin yliopistoon suomen kielen ja Suomen kulttuurin vierailevaksi professoriksi. Vuonna 1994 Lehtimäki astui Greifswaldin Ernst-Moritz-Arndt -yliopiston fennistiikan professorin virkaan. Greifswaldissa Lehtimäki ponnisteli laajentaakseen Suomi-tietoutta käsittelevää kirjastoa, jonne sodan jälkeen ja sosialistisena aikana oli päässyt syntymään suuria aukkoja. Hän pyrki täyttämään niitä muun muassa akateemisten kollegojensa jäämistöjen sekä suomalaisten ja saksalaisten ystäviensä avulla.


title: Pekka Lehtimäki

text: Pekka Lehtimäelle oli erityisen tärkeää, että hän saattoi jakaa ammattitietämystään myös asiasta kiinnostuneille maallikoille. Tätä työtä hän teki muun muassa julkaisemalla Aamulehdessä kielikolumnejaan. Erityisen hyvin hän tunsi Länsi-Uudenmaan murteet, joita hän tarkasteli myös väitöskirjassaan oi- ja ei-nominit Länsi-Uudenmaan murteissa (SKS, 1972). Lehtimäki julkaisi myös kolme kotiseudun murrekirjaa. Tammelan murrekirjassa (1989) ja Karkkilan murrekirjassa (1997) Lehtimäki liikkui niillä seuduilla, joiden murteita hänen tutkimuksensa suurimmaksi osaksi käsitteli. Hämeenkyrön murrekirjaan (2002) sisältyy sen alueen murrenäytteitä, joissa hän itsekin oli viettänyt lapsuutensa. Kirjojen lopussa olevat yleistajuiset murrekatsaukset sopivat myös maallikoille.


title: Pekka Lehtimäki

text: Lehtimäki seurasi tarkoin kaksikielisen poikansa kielellistä kehitystä ja käsitteli sitä muutamissa tutkimuksissaan.


title: Pekka Lehtimäki

text: Vuonna 2008 Lehtimäki julkaisi lastenkirjansa "Yllärien ylläri – Venneri vaarin ja muorin mökillä".


title: Pekka Lehtimäki

text: Monet Lehtimäen lukuisista oppilaista ovat tehneet ja tekevät edelleen tärkeää työtä suomalais-saksalaisten suhteiden kehittämiseksi sekä kulttuurin ja talouden että myös tieteen alueella. Lehtimäki teki myös hyvin ansiokkaasti työtä sen hyväksi, että suomalainen kielitiede tulisi tunnetuksi Saksassa. Tästä hyvänä esimerkkinä on hänen työnsä suomalais-saksalais-alankomaalaisessa murretutkijoiden ryhmässä.


title: Malabarinmedestäjä

text: Malabarinmedestäjä ("Leptocoma minima") on medestäjien heimoon kuuluva varpuslintu.


title: Malabarinmedestäjä

text: Malabarinmedestäjää tavataan kotperäisenä Intiassa. Lajin on raportoitu olevan paikallisesti yleinen, ja sen kannankehitys on vakaa. Se on luokiteltu elinvoimaiseksi.


title: Rämeikkömedestäjä

text: Rämeikkömedestäjä ("Leptocoma sperata") on medestäjien heimoon kuuluva varpuslintu.


title: Rämeikkömedestäjä

text: Rämeikkömedestäjää tavataan laajalla alueella Kaakkois-Aasiassa. Lajin kannankehitys on vakaa, ja se on luokiteltu elinvoimaiseksi.


title: Fennistiikka Greifswaldissa

text: Fennistiikan oppiaine kuuluu Greifswaldin Ernst Moritz Arndt -yliopiston fennistiikan ja skandinavistiikan laitokseen. Oppiaineen professori on vuodesta 2008 lähtien ollut Marko Pantermöller. Lisäksi oppiaineessa työskentelee suomalainen lehtori, kaksi assistenttia ja yksi sivutoiminen tuntiopettaja. Opetusta tarjotaan sekä kandidaatti- että maisteritasolla (B.A.- ja M.A.-tutkinnot), ja lisäksi on mahdollista suorittaa myös tohtorin tutkinto. Opiskelijoita on tällä hetkellä noin 90, ja viime vuosina opiskelijoiden lukumäärä on ollut jatkuvasti nousussa.


title: Fennistiikka Greifswaldissa

text: Vuonna 1918 Greifswaldin yliopistoon perustettiin skandinavistiikan laitos. Laitos ei kuulunut mihinkään tiedekuntaan, ja tämä mahdollisti sen, että laitoksessa työskenteli filologien lisäksi myös maantieteilijöitä, oikeusoppineita, historioitsijoita ja kansantaloustieteilijöitä. Suomen oppiaine perustettiin osaksi tätä laitosta marraskuussa 1920, ja vuonna 1921 työnsä aloitti yliopiston – ja samalla koko Saksan – ensimmäinen suomen kielen lehtori, Arvid Rosenquist. Vuonna 1922 Suomen oppiaineesta tuli itsenäinen fennistiikan laitos skandinavistiikan laitoksen rinnalle. (Laitoksen historian aikana sen nimi muuttui moneen kertaan.) Tieteellishistoriallisesta näkökulmasta tarkasteltuna Greifswaldin yliopisto on Göttingenin Georg August -yliopiston jälkeen kaiketi Saksan toiseksi tärkein Suomi-tuntemuksen syntypaikka.


title: Fennistiikka Greifswaldissa

text: Opetustyön lisäksi laitos oli aktiivinen tieteellisten tutkimussarjojen julkaisija perustamisestaan lähtien aina toiseen maailmansotaan saakka. Vuodesta 1933 lähtien laitoksen toiminnassa jouduttiin kuitenkin tekemään vähittäisiä muutoksia, sillä Suomeen liittyvät tutkimukset olivat kiinnittäneet kansallissosialistien huomion. Selvin muutos laitoksen työskentelymahdollisuuksissa tapahtui kuitenkin vasta vuonna 1939, sillä tällöin tutkimustyötä rajoitettiin voimakkaasti, julkaisutoiminta lakkautettiin ja vaadittiin niitä, joilla on yhteyksiä ulkomaille ”palvelemaan Saksaa taistelussa vastavakoilun hyväksi”.


title: Fennistiikka Greifswaldissa

text: Vuonna 1945 laitoksen toiminta lakkautettiin kokonaan, ja Greifswaldin fennistiikan tulevaisuus muuttui täysin epävarmaksi. Skandinavistiikan laitos sai jatkaa toimintaansa vasta vuonna 1954, ja vuonna 1955 laitokselle myönnettiin lupa palkata suomen kielen lehtori, joka aloitti opetustyönsä seuraavan vuoden helmikuussa. Lehtorina työskenteli tuolloin Reino Järvinen, ja suomen kielen, kirjallisuuden ja kulttuurin lisäksi opiskelijat perehtyivät Suomen talouteen, sisäpolitiikkaan ja kansainvälisiin suhteisiin. Tämä mahdollisti sen, että laitoksessa pystyttiin kouluttamaan Pohjois-Eurooppaan liittyvien kysymysten asiantuntijoita. Myöhemmin painopiste siirtyi kääntäjien ja tulkkien koulutukseen.


title: Fennistiikka Greifswaldissa

text: Vuonna 1977 Greifswaldiin perustettiin fennistiikan professuuri, joka oli vuonna 1921 perustetun lehtoraatin tavoin ensimmäinen Saksassa. Professoreina ovat työskennelleet Kurt Schmidt (1977–1993), Pekka Lehtimäki (1994–2000), Sirkka-Liisa Hahmo (2000–2008) ja vuodesta 2008 lähtien oppituolin nykyinen haltija Marko Pantermöller.


title: Fennistiikka Greifswaldissa

text: Vuonna 2008 skandinavistiikan laitos muutettiin skandinavistiikan osastoksi, joka oli osa suurempaa vieraiden kielten laitosta. Vuonna 2013 oppiaine jälleen itsenäistyi, ja laitoksen nykyinen nimi on Fennistiikan ja skandinavistiikan laitos. Greifswaldissa suorittamiensa opintojen lisäksi fennistiikan opiskelijoilla on ERASMUS-ohjelman puitteissa mahdollisuus opiskella Suomessa Helsingin, Turun, Tampereen, Jyväskylän ja Itä-Suomen yliopistossa sekä Virossa Tallinnan ja Tarton yliopistossa.


title: Fennistiikka Greifswaldissa

text: Fennistiikan opiskelijat ja opettajat ovat myös mukana Nordischer Klang -festivaalin järjestelyissä. Tämä festivaali on suurin Pohjoismaiden ulkopuolella järjestettävä pohjoismainen kulttuurifestivaali.


title: Fennistiikka Greifswaldissa

text: Sekä kandidaatti- että maisteritason opintoihin sisältyy käytännön kielitaito-opetuksen lisäksi kursseja kielitieteestä ja kirjallisuustieteestä sekä opetusta maantuntemuksesta ja kulttuurista. Laitoksen oman opetushenkilökunnan lisäksi opetusta pitävät vierailevat luennoitsijat. Opiskelijoilla on myös mahdollisuus osallistua esim. käännöstyöpajoihin.


title: Fennistiikka Greifswaldissa

text: Laitoksen tavoitteena oli historiansa alkuajoista lähtien laajan ja kattavan fennistisen kirjaston kokoaminen. Koska Greifswald ja Suomi kuuluivat molemmat 1800-luvun alkupuolelle saakka Ruotsiin, yliopisto sai ensimmäiset Suomeen liittyvät painotuotteensa Ruotsista, myöhemmin kirjoja saatiin luonnollisestikin Suomesta. Vanhin Greifswaldin yliopiston omistuksessa oleva painotuote on Ericus Schroderuksen Lexicon Latino-Scondicum, joka on ensimmäinen sanakirja, joka sisältää suomen kielen sanastoa. Tästä sanakirjasta on säilynyt vain harvoja kappaleita. Fennistiikan ja skandinavistiikan laitoksen nykyinen laitoskirjasto tarjoaa oppiaineen henkilökunnalle ja opiskelijoille erinomaiset mahdollisuudet suomen kielen ja suomalaisen kulttuurin opiskeluun ja tutkimiseen.


title: Mustamedestäjä

text: Mustamedestäjä ("Leptocoma aspasia") on medestäjien heimoon kuuluva varpuslintu.


title: Mustamedestäjä

text: Mustamedestäjää tavataan Indonesiassa ja Papua-Uudessa-Guineassa. Sen on kuvattu olevan yleinen. Lajin kannankehitys on vakaa, ja se on luokiteltu elinvoimaiseksi.


title: Aasianmangrovemedestäjä

text: Aasianmangrovemedestäjä ("Leptocoma calcostetha") on medestäjien heimoon kuuluva varpuslintu.


title: Aasianmangrovemedestäjä

text: Aasianmangrovemedestäjää tavataan Kaakkois-Aasiassa. Lajin kannankehitys on vakaa, ja se on luokiteltu elinvoimaiseksi.


title: Torsten Lieberknecht

text: Torsten Lieberknecht (s. 1. elokuuta 1973) on saksalainen jalkapallovalmentaja ja entinen keskikenttäpelaaja. Lokakuusta 2018 lähtien hän on toiminut MSV Duisburgin päävalmentajana.


title: Torsten Lieberknecht

text: Lieberknecht aloitti uransa FV 1921 Haßlochin juniorijoukkueissa. Ensimmäisen ammattilaissopimuksensa hän teki 1. FC Kaiserslauternin kanssa vuonna 1992. Hän oli edustanut seuraa jo junioritasolla kahden vuoden ajan. Lieberknecht edusti seuraa kaksi kautta ja oli voittamassa Bundesliigan hopeaa keväällä 1994. Peliaika jäi kuitenkin vähälle ja hän siirtyi vuonna 1994 SV Waldhof Mannheimiin, josta vuotta myöhemmin FSV Mainziin. Hän edusti joukkuetta 2. Bundesliigassa kuuden vuoden ajan, muttei onnistunut vakiinnuttamaan paikkaansa avauskokoonpanossa.


title: Torsten Lieberknecht

text: Kesällä 2002 Lieberknecht siirtyi Regionalligaan 1. FC Saarbrückeniin, josta vuonna 2003 Eintracht Braunschweigiin. Lieberknecht juhli seuran kanssa nousua 2. Bundesliigaan kauden 2004/05 päätteeksi. Hän pelasi Braunschweigin paidassa kaksi kautta 2. Bundesliigassa, kunnes lopetti vuonna 2007 pelaajauransa.


title: Torsten Lieberknecht

text: Maajoukkuetasolla Lieberknecht edusti Saksaa nuorisomaajoukkueissa. U21-maajoukkuessa hän esiintyi yhdeksän kertaa ja oli mukana alle 20-vuotiaiden MM-kisoissa vuonna 1993.


title: Torsten Lieberknecht

text: Lieberknecht aloitti valmennusuransa Eintracht Braunschweigissa heinäkuussa 2007 alle 19-vuotiaiden joukkueen päävalmentajana. Toukokuussa 2008 hän nousi seuran edustusmiehistön päävalmentajaksi Benno Möhlmannin saatua potkut. Lieberknecht pelasti Eintracht Braunschweigin putoamiselta Saksan neljännelle sarjatasolle uuden 3. Ligan ulkopuolelle. Lieberknechtin ensimmäinen kokonainen kausi seuran päävalmentajana päättyi 13. sijaan Saksan 3. Ligassa. Kaudella 2009/10 hän nosti joukkueen jo nousukahinoihin ja lopulta keväällä 2011 Eintracht Braunschweig juhli 3. Ligan mestaruutta ja nousua 2. Bundesliigaan. Kauden jälkeen seura teki kaksivuotisen jatkosopimuksen Lieberknechtin kanssa. Braunschweigin lento jatkui myös 2. Bundesliigassa. Kaudella 2012/13 joukkue sijoittui toiseksi ja nousi 28 vuoden tauon jälkeen Bundesliigaan.


title: Torsten Lieberknecht

text: Pääsarjataival jäi vain yhden kauden mittaiseksi, sillä 18. sijoittunut Braunschweig putosi keväällä 2014 takaisin 2. Bundesliigaan. Kauden vaikeuksista huolimatta seura teki hänen kanssaan kesään 2017 ulottuvan sopimuksen helmikuussa 2014. Kaudella 2017/18 Braunschweigin vaikeudet jatkuivat ja joukkue sijoittui kauden päätteeksi 2. Bundesliigassa sijalle 17 ja putosi seitsemän kauden jälkeen 3. Ligaan. Kauden jälkeen seuran ja Lieberknechtin 10 vuoden yhteistyö päättyi.


title: Torsten Lieberknecht

text: Lokakuun alussa 2018 Lieberknechtistä tuli 2. Bundesliigan viimeisenä majailleen MSV Duisburgin päävalmentaja.


title: Korallipuumedestäjä

text: Korallipuumedestäjä ("Cinnyris chloropygius") on medestäjien heimoon kuuluva varpuslintu.


title: Korallipuumedestäjä

text: Korallipuumedestäjää tavataan Afrikassa Senegalista Länsi-Afrikan eteläosien kautta Keniaan ja Angolaan ulottuvalla alueella. Sen on kuvattu olevan yleinen ja joskus runsaslukuinen. Lajin kannankehitys on vakaa, ja se on luokiteltu elinvoimaiseksi.


title: Guineanpikkumedestäjä

text: Guineanpikkumedestäjä ("Cinnyris minullus") on medestäjien heimoon kuuluva varpuslintu.


title: Guineanpikkumedestäjä

text: Guineanpikkumedestäjää tavataan Afrikan keskiosissa sekä Länsi-Afrikan eteläosissa. Lajin kannankehitys on vakaa, ja se on luokiteltu elinvoimaiseksi.


Luettelo Suomen puolustusvoimien joukko-osastoista sisältää kaikki maavoimien, merivoimien ja ilmavoimien joukko-osastot sekä niiden varuskunnat.


title: Ahvenanmaan tuomiokunta

text: Ahvenanmaan tuomiokunta () oli Turun hovioikeuspiiriin kuulunut kihlakunnantuomarin virka-alue tuomiokuntien lakkauttamiseen vuoteen 1993 saakka. Maantieteellisen asemansa vuoksi Ahvenanmaalla oli sekä Manner-Suomesta erillinen kihlakunta että tuomiokunta. Vuonna 1680 Ahvenanmaan kihlakunnan tuomiokuntaan kuuluivat seuraavat pitäjät:


title: Ahvenanmaan tuomiokunta

text: Viimeiset isonvihan aikaiset käräjät pidettiin heinäkuussa 1714 ja 1721 solmitun rauhansopimuksen jälkeen pidettiin ensimmäiset käräjät 2. marraskuuta 1722. Pikkuvihan aikana (1742–1743) istuttiin ainoastaan vuoden 1742 talvikäräjät. Vuonna 1776 tapahtuneen uudelleenjärjestelyn jälkeen tuomiokunta koostui seuraavista käräjäkunnista:


title: Ahvenanmaan tuomiokunta

text: Vaasan hovioikeuden perustaminen 1776 ja Viipurin hovioikeuden perustaminen 1839 eivät aiheuttaneet muutosta Ahvenanmaan tuomiokunnan asemaan. Vuosina 1776–1862 ei Ahvenanmaan käräjäkuntajaossa tapahtunut mitään muutosta. Vuonna 1862 tapahtunut tuomiokuntien uudelleenjärjestely ei tuonut muutosta vuoden 1776 käräjäkuntajakoon, vaan vasta valtioneuvoston päätös 1919 (voimaan vuoden 1920 alussa) jakoi Ahvenanmaan tuomiokunnan viiteen käräjäkuntaan:


title: Ahvenanmaan tuomiokunta

text: Vuoden 1955 alussa käräjäkunnat yhdistettiin niin, että Ahvenanmaan tuomiokunnassa oli yksi ainoa käräjäkunta, johon kuuluivat seuraavat kunnat:


title: Ahvenanmaan tuomiokunta

text: Valtioneuvoston päätöksellä Maarianhaminan kaupunki liitettiin Ahvenanmaan tuomiokuntaan ja ruotsinkieliseen Ahvenanmaan käräjäkuntaan. Päätös tuli voimaan 1. lokakuuta 1981.


title: Ahvenanmaan tuomiokunta

text: Ahvenanmaan kihlakunnantuomareina ovat toimineet ainakin seuraavat henkilöt:


title: Feliformia

text: Feliformia on toinen petoeläinten lahkon kahdesta alalahkoista. Siihen kuuluvat ”kissamaiset” petoeläimet, toiseen alalahkoon Caniformia kuuluvat koiramaiset.


title: Feliformia

text: Täydellinen luettelo petoeläinlajeista on sivulla Luettelo petoeläimistä.


Luettelo Karibianmeren valtioista ja saarista käsittelee nimensä mukaisesti Karibianmeren alueen valtioita ja saaria. Hispaniolan saarta ei luettelossa ole, koska sen on jakanut kaksi itsenäitä valtiota: Dominikaaninen tasavalta ja Haiti


title: Jere Tuulkari

text:
Jere Tuulkari (s. 13. toukokuuta 1984 Tampere) on suomalainen taidoka, joka edustaa Tampereen taidoa.
Tuulkari aloitti taidouransa Tampereella vuonna 2000 ja hän on vyöarvoltaan 1.dan. Hän on yksi Tampereen taidon ohjaajista ja on edustanut Suomen taidomaajoukkuetta vuodesta 2011 lähtien.


Suunnistuksen maailmanmestaruuskilpailut 2012 olivat järjestyksessään 29. suunnistuksen maailmanmestaruuskilpailut. Ne järjestettiin Lausannessa Sveitsissä 14.–21. heinäkuuta 2012.


title: Suunnistuksen maailmanmestaruuskilpailut 2012

text:
14. heinäkuuta
17. heinäkuuta
19. heinäkuuta
21. heinäkuuta
14. heinäkuuta
17. heinäkuuta
19. heinäkuuta
21. heinäkuuta


title: Bizkaia Arena

text: Bizkaia Arena on urheiluhalli Barakaldossa, Suur-Bilbaon alueella. Hallia käytetään sekä urheilu- että konserttitarkoituksiin.


title: Bizkaia Arena

text: Liga ACB:n Bilbao Basket käytti areenaa pääsarjapeleissään kaudella 2009–2010 ennen siirtymistään Bilbao Arenalle. Areenalla pelattiin myös Bilbao Basketin sekä Philadelphia 76ersin välinen harjoitusottelu lokakuussa 2013. Bizkaia Arenalla on tarkoitus pelata vuoden 2014 koripallon MM-kilpailuiden alkulohko-otteluita.


title: Nytkymenjärvi

text: Nytkymenjärvi eli Nytkyn on pieni erämaajärvi Jämsän länsiosassa. Se kuuluu Natura 2000 -suojeluohjelmaan. Nytkymenjärven rantojensuojeluohjelma-alue on erämainen kokonaisuus rantametsävyöhykkeineen. Rantametsät ovat vaihtelevasti kuivia kalliometsiä ja tuoreita kangasmetsiä. Moreenikerros on ohut ja alueella on paljon kivikko- ja louhikkorantoja. Suorantoja vähän. Nytkyn on keskisyvyydeltään matala ja veden vaihtuvuus on hidasta.


Suunnistuksen maailmanmestaruuskilpailut 2013 olivat järjestyksessään 30. suunnistuksen maailmanmestaruuskilpailut. Ne järjestettiin Sotkamossa Suomessa 6.–14. heinäkuuta 2013.


title: Suunnistuksen maailmanmestaruuskilpailut 2013

text:
8. heinäkuuta
12. heinäkuuta
9. heinäkuuta
13. heinäkuuta
8. heinäkuuta
12. heinäkuuta
9. heinäkuuta
13. heinäkuuta


title: Marcus Monsen

text: Marcus Monsen (s. 19. helmikuuta 1995) on norjalainen alppihiihtäjä, joka edustaa Aron Skiklubb -seuraa.


title: Marcus Monsen

text: Vuonna 2012 Monsen osallistui nuorten talviolympialaisiin Innsbruckissa sijoittuen superalppiyhdistetyssä neljänneksi, suurpujottelussa viidenneksi ja supersuurpujottelussa kuudenneksi. Alppihiihdon maailmancupissa Monsen kilpaili ensimmäisen kerran St. Moritzin suurpujottelussa helmikuussa 2014 sijoittuen heti maailmancupin pisteille oltuaan 26:s.


title: Mikko Pohjola

text: Mikko Pohjola on suomalainen laulaja ja lauluntekijä, jonka tunnetuimpia kappaleita ovat ”Paikkani tiedän”, ”Et nää” ja ”Sängyn reunalla”. Pohjola on syntynyt Kuhmossa, josta hän perheineen muutti Ouluun ollessaan kolmevuotias. Sittemmin hän on muuttanut Helsinkiin.


title: Mikko Pohjola

text: Ennen varsinaista uraansa Pohjola keikkaili trubaduurina sekä laulajana eri coverbändeissä. Pohjola sai levytyssopimuksen Universal Musicin kanssa yhtiöön lähettämänsä demon perusteella. Universal julkaisi Pohjolan esikoisalbumin "Menkää te, minä jään" 16. helmikuuta 2011. Albumilta julkaistiin neljä singleä, joista ”Paikkani tiedän” kävi useiden radiokanavien kymmenen soitetuimman kappaleen joukossa. Kolmas single ”Et nää” oli parhaimmillaan radiokanavien neljänneksi soitetuin kappale alkukesästä 2011.


title: Mikko Pohjola

text: Vuosina 2012–2013 hän julkaisi kolme singleä, jotka eivät saaneet mainittavaa menestystä. Joulukuussa 2013 julkistettiin tieto, että Pohjola kilpailee seuraavan vuoden Uuden Musiikin Kilpailussa kappaleellaan ”Sängyn reunalla”. Kappale sijoittui koko kilpailun toiseksi saaden viimeisessä finaalissa 19,48% annetuista äänistä.


title: Mikko Pohjola

text: ”Sängyn reunalla” sisältyi marraskuussa 2016 julkaistulle Pohjolan toiselle studioalbumille "Katkeran laulu".


title: Mikko Pohjola

text: Pohjola on esittänyt vuodesta 2016 lähtien Uusi päivä -televisiosarjan tunnuskappaleen ”Hyvää ja kaunista”.


title: Sulo Repo

text: Sulo Repo (s. 1930) on suomalainen entinen hiihtovalmentaja.


title: Sulo Repo

text: Revolla on ollut kymmeniä henkilökohtaisia valmennettavia, jotka ovat vuosien saatossa voittaneet yli 100 SM-mitalia. Parhaiten hänet tunnetaan kolminkertaisen olympiavoittajan Marja-Liisa Kirvesniemen valmentajana 1970- ja 1980-luvuilta. Repo toimi liikunnanopettajana Kirvesniemen kotipaikkakunnalla Simpeleellä ja havaitsi tämän lahjat jo nuorena.


title: Sulo Repo

text: Muita Revon valmennettavia ovat olleet muun muassa Erja Kuivalainen sekä hänen oma poikansa Sami Repo. Sulo Repo valittiin Urheilutoimittajain liiton äänestyksessä Vuoden valmentajaksi vuonna 1984, jolloin Marja-Liisa Kirvesniemi saavutti kolme kultamitalia Sarajevon olympialaisissa. Omalla urheilu-urallaan Repo harrasti pika- ja keskimatkojen juoksua. Hänen 100 metrin ennätyksensä on 11,7.


title: Ethan Lader

text: Ethan Lader on yhdysvaltalainen musiikkivideo-ohjaaja. Hän on ohjannut monien tunnettujen artistien ja yhtyeiden videoita. Lader asuu Kaliforniassa.


title: Sängyn reunalla

text: ”Sängyn reunalla” on Mikko Pohjolan kappale, jolla hän kilpaili Uuden Musiikin Kilpailussa vuonna 2014. Singlenä kappale julkaistiin 7. tammikuuta 2014. Kappale on Pohjolan itse säveltämä ja sanoittama, hän on myös sovittanut kappaleen yhdessä Jukka Immosen kanssa. Immonen on myös tuottanut kappaleen. Kappale sijoittui UMK:n toiseksi saaden viimeisessä finaalissa 19,48% annetuista äänistä.


title: Sängyn reunalla

text: Kappaleen musiikkivideo julkaistiin 9. tammikuuta 2014. Ilta-Sanomat uutisoi videon olevan rohkea, sillä Pohjola esiintyy siinä ilman paitaa ja vastanäyttelijänä olevalla naisella yllään oleva toppi on läpikuultava. Videon on ohjannut Patrick Lindholm.


title: Baseballin World Cup 2011

text: Baseballin World Cup 2011 käytiin 1. – 15. lokakuuta Panamassa. Turnaus oli historian 39. ja ainakin toistaiseksi viimeinen World Cup -turnaus (aiemmalta nimeltään "Amateur World Series") baseballissa.


title: Baseballin World Cup 2011

text: Turnauksessa pelasi 16 joukkuetta, jotka jaettiin kahteen kahdeksan joukkueen alkulohkoon, joissa pelattiin yksinkertaiset sarjat. Kummankin lohkon neljä parasta selvisi toiselle kierrokselle, jossa ne kohtasivat toisesta lohkosta jatkoon päässeet joukkueet. Samasta alkulohkosta jatkoon päässeiden joukkueiden keskinäisten otteluiden tulokset seurasivat mukana myös toisen kierroksen sarjataulukkoon. Toisen kierroksen jälkeen kaksi parasta joukkuetta selviytyi turnauksen loppuotteluun. Alankomaat voitti historian ensimmäisen World Cup -tittelin voitettuaan loppuottelussa Kuuban. Pronssiottelu peruttiin sateen takia, jolloin loppusarjassa kolmanneksi sijoittunut Kanada voitti pronssimitalit IBAF:n säännön C12 perusteella.


title: Baseballin World Cup 2011

text:
Alkulohkoissa pelatut keskinäiset ottelut laskettiin mukaan loppusarjan taulukkoon.
"Yläindeksi tuloksen ohessa tarkoittaa pelattujen vuoroparien määrää, mikäli se poikkeaa normaalista peliajasta, 9 vuoroparia. Otteluita on lyhennetty olosuhteiden takia tai ns. Mercy rule -säännön perusteella. Jatkovuoropareja on pelattu, jos ottelu 9 vuoroparin (tai etukäteen lyhemmäksi sovitussa pelissä 7 vuoroparin) jälkeen on ollut tasan."
"Juoksuerosääntö: Jos joukkue on tappiolla vähintään 15 juoksulla pelattuaan vähintään 5 sisävuoroa tai on tappiolla vähintään 10 juoksulla pelattuaan vähintään 7 sisävuoroa, ottelu päättyy välittömästi."


title: Baseballin World Cup 2011

text:
World Cup -voittaja 2011
1. mestaruus


title: Sinol

text: Sinol on suomalaisen Bernerin valmistama polttoneste. Sitä myydään litran, kahden litran, neljän, kymmenen sekä kahdensadan litran pakkauksissa. Aine on denaturoitu juomakelvottomaksi. Sen sisältämät denaturointiaineet ovat:


title: Sinol

text: Sinolia käytetään silti myös väärin suosittuna korvikealkoholina, mahdollisesti siksi että se ei sisällä denatoniumia denaturointiaineena.


title: Jussi Hämäläinen

text: Jussi Hämäläinen (s. 20. maaliskuuta 1989) on suomalainen koripalloilija.


title: Jussi Hämäläinen

text: Tampereen Pyrinnön kasvatti Hämäläinen pelasi kasvattajaseuransa edustusjoukkueessa kaudella 2009–2010, jolloin Pyrintö voitti Suomen mestaruuden. Seuranneen kauden hän pelasi I-divisioonan BC Nokiassa 0,8 pisteen ja 0,8 levypallon keskiarvoilla. Syksyllä 2014 Hämäläinen palasi pelaamaan valtakunnallisiin sarjoihin Raholan Pyrkivän I-divisioona B:hen nousseessa edustusjoukkueessa.


title: Antti Kaivonen

text: Antti Kaivonen (s. 8. heinäkuuta 1991) on suomalainen koripalloilija.


title: Antti Kaivonen

text: Tampereen Pyrinnön kasvatti Kaivonen pelasi kasvattajaseuransa edustusjoukkueessa kaudella 2009–2010 runkosarjaotteluissa KTP-Basketia ja Kauhajoen Karhua vastaan onnistuen kummassakin ottelussa kolmen pisteen heitossa. Syksystä 2013 lähtien hän on pelannut I-divisioonan BC Nokiassa.


title: Baseballin Viron mestaruussarja 2013

text: Baseballin Viron mestaruudesta kaudella 2013 pelasi neljä joukkuetta. Kiilin Pantterit voitti mestaruuden.


title: Baseballin Viron mestaruussarja 2013

text: Loppuotteluissa Kiilin Pantterit voitti OlsStarsin suoraan kahdessa ottelussa juoksuin 16–14 ja 30–14. Pronssiotteluissa Kostivere Amigos voitti ensimmäisen ottelun selvästi 12–1, mutta Tallinna Pesapalliklubi vei kaksi seuraavaa lukemin 12–6 ja 16–14.


title: Miikka Marttinen

text: Miikka Marttinen (s. 12. huhtikuuta 1992) on suomalainen koripalloilija.


title: Miikka Marttinen

text: Tampereen Pyrinnön kasvatti Marttinen pelasi kasvattajaseuransa edustusjoukkueessa vuosina 2009–2012 yhteensä viidessä pääsarjaottelussa ja seuran reservijoukkueessa. Hän saavutti Pyrinnössä Suomen cupin hopeaa joulukuussa 2009. Sammon keskuslukiosta ylioppilaaksi valmistunut Marttinen siirtyi opiskelemaan Jyväskylään ja siirtyi vuodenvaihteessa 2012–2013 Säynätsalon Riennon I-divisioona A -joukkueeseen. Syksystä 2013 lähtien hän on edustanut I-divisioona B:n BC Jyväskylää. A-nuorten maaotteluita Marttiselle kertyi 21 kappaletta 3,4 pisteen keskiarvolla.


title: Miikka Marttinen

text: Toukokuussa 2018 Marttinen teki sopimuksen Korisliigassa pelaavan Korihaiden kanssa.


title: Riku Liljeberg

text: Riku Liljeberg (s. 15. kesäkuuta 1984) on suomalainen aktiiviuransa lopettanut koripalloilija.


title: Riku Liljeberg

text: Tampereen Pyrinnön kasvatti Liljeberg pelasi Suomen pääsarjaa kasvattajaseurassaan yhteensä viiden kauden ajan. Kaudella 2008–2009 Pyrintö ja Liljeberg saavuttivat SM-pronssia. Lisäksi hän pelasi I-divisioonassa Korikobrissa kolmen kauden ajan.


title: Kuinka Aku Ankkaa luetaan

text: Kuinka Aku Ankkaa luetaan () on vuonna 1972 ilmestynyt chileläisen kirjailijan Ariel Dorfmanin ja belgialaisen sosiologin Armand Mattelartin teos. Se julkaistiin suomennettuna vuonna 1980 ja on lisäksi käännetty ainakin 13 muulle kiellelle.


title: Kuinka Aku Ankkaa luetaan

text: Kirjassa analysoidaan Yhdysvalloissa 1940–1960-luvuilla piirrettyjen Aku Ankka -sarjakuvien edustamaa maailmankuvaa marxilaisesta ja latinalaisamerikkalaisesta näkökulmasta. Tekijöiden mukaan "Kuinka Aku Ankkaa luetaan" on vastaisku kapitalistiselle kulttuuri-imperialismille ja sen tarkoituksena on kuvata, kuinka amerikkalainen populaarikulttuuri tukee imperialismin ja kapitalismin arvoja.


title: Kuinka Aku Ankkaa luetaan

text: "Kuinka Aku Ankkaa luetaan" kirjoitettiin vuonna 1970 Chilessä tapahtuneen sosialistisen presidentin Salvador Allenden valtaannousun jälkeen. Sen kirjoittajista Ariel Dorfman toimi vuosina 1970–1973 Allenden neuvonantajana kulttuuriasioissa. Armand Mattelart puolestaan oli muuttanut maahan vuonna 1962 ja työskenteli tutkijana Chilen katolisessa yliopistossa.


title: Kuinka Aku Ankkaa luetaan

text: Teoksen syntyyn vaikutti yhdysvaltalaisen viihdeteollisuuden hallitseva asema Chilen markkinoilla. Yli 80 prosenttia kaikista maassa esitetyistä elokuvista oli amerikkalaisia ja The Walt Disney Company vastasi suurimmasta osasta maassa julkaistuista lapsille suunnatuista sarjakuvista. Myös Chilen merkittävimmät sanomalehdet olivat yhdysvaltalaisomistuksessa.


title: Kuinka Aku Ankkaa luetaan

text: Kirjasta tuli nopeasti erittäin suosittu Etelä-Amerikassa. Vuonna 1973 tapahtuneen sotilasvallankaappauksen jälkeen se kuitenkin kiellettiin Chilessä ja suurin osa myynnissä olleista kirjoista tuhottiin. Dorfman ja Mattelart puolestaan joutuivat pakenemaan maasta. Teos julkaistiin Yhdysvalloissa vuonna 1975, mutta vedettiin pian pois myynnistä Disney-yhtiöiden uhattua oikeudenkäynnillä.


title: Kuinka Aku Ankkaa luetaan

text: Teoksessa pohditaan muun muassa hahmojen outoja perhesuhteita sekä perinteisen työväenluokan asemaa. Isät ja äidit sekä tavalliset perusperheet puuttuvat lähes kokonaan ja heidän tilallaan on setiä ja tätejä sekä veljenpoikia ja serkkuja. Tämän taustalla Dorfman ja Mattelart katsovat olevan lapsilukijoilta peitetyn seksuaalisuuden. Myös naisen asema on alistettu ja kaikki perinteisestä naisen roolista poikkeava on kiellettyä. Kirjan tekijöiden mukaan lähes kaikki Ankkalinnan asukkaat toimivat palveluammateissa teollisen tuotannon sijaan ja varsinaisen työn on niissä korvannut seikkailu. Yksi Dorfmanin ja Mattelarin kritiikin kohteista onkin juuri se, ettei Ankkalinnassa milloinkaan tuoteta mitään, vaan pelkästään kulutetaan.


title: Kuinka Aku Ankkaa luetaan

text: Dorfmanin ja Mattelartin analyysin mukaan tyypillinen vanhoissa amerikkalaisissa Aku Ankka -sarjakuvissa esiintyvä tarina sijoittuu kehitysmaihin, joista Roope-setä etsii muinaista aarretta. Sen omistusoikeus ei kuitenkaan ole paikallisilla alkuasukkailla vaan Roopella, ja näin kehitysmaiden riisto esitetään ”laillisena ja hyväksyttävänä toimintana”. Dorfmanin ja Mattelartin mukaan tarinat opettivat kolmannen maailman lapsille, kuinka heidän kotimaissaan vallitseva asiaintila oli oikea. Kirjan mukaan Disneyn tuotannon tarkoituksena oli toimia amerikkalaisen imperialismin levittäjänä.


title: Kuinka Aku Ankkaa luetaan

text: Dorfmanin ja Mattelartin tutkimista tarinoista yli 50 prosenttia käsitteli ankkojen kohtaamisia vieraiden kulttuurien ja erirotuisten hahmojen kanssa. Nämä oli heidän mukaansa kuvattu yleensä primitiivisinä villeinä, kun taas ankat edustivat hallitsemissaan siirtomaissa vierailevia kolonialisteja.


title: Kuinka Aku Ankkaa luetaan

text: Carl Barksin sarjakuvia tutkinut Thomas Andrae pitää Dorfmanin ja Mattelartin lähestymistapaa vääränä. Andraen mukaan heidän oletuksensa, että Disney-yhtiöt olisi tarkkaan kontrolloinut kaikkien piirtäjiensä tuotantoa, ei pidä paikkaansa, vaan sarjakuvien tekijöillä oli todellisuudessa hyvinkin vapaat kädet, toisin kuin Disneyn animaatioiden piirtäjillä. Andraen mukaan Barks ei myöskään edes tiennyt vielä 1950-luvulla, että hänen sarjakuviaan luetaan Yhdysvaltojen ulkopuolella. Myös suomalaisen tutkijan Katja Kontturin mukaan Disneyn sarjakuvia julkaissut Western Company sai toimia melko vapaasti, koska sarjakuvia yhtiönsä sivutuotteena pitänyt Walt Disney ei ollut suuremmin kiinnostunut niistä.


title: Kuinka Aku Ankkaa luetaan

text: Perinteisten työläisammattien puuttumisen Andrae selittää johtuneen siitä, että sodanjälkeisessä Yhdysvalloissa valtaosa työväestöstä oli palvelualoilla, toisin kuin alikehittyneessä Chilessä, jonka näkökulmasta Dorfman ja Mattelart tekivät analyysinsä. Andrae sanoo myös, että Barksin sarjakuvista löytyy yhteiskuntakritiikkiä ja jopa antikapitalistisia ja anti-imperialistisia viittauksia.


title: Kuinka Aku Ankkaa luetaan

text: "Kuinka Aku Ankkaa luetaan" ilmestyi suomeksi vuonna 1980 Love Kirjojen kustantamana. Sen oli suomentanut teoksen englanninkielisestä käännöksestä kirjailija Markku Koski. Suomenkielisessä laitoksessa on myös professori Tapio Variksen esipuhe sekä Eija Pokkisen käännös ranskankielisen laitoksen alkusanoista, jotka on kirjoittanut Armand Mattelartin puoliso Michèle Mattelart.


title: Isonzon taistelut

text: Isonzon taistelut olivat osa ensimmäistä maailmansotaa. Ne käytiin Isonzojoella (slov. "Soča"), joka oli silloin kokonaan Itävalta-Unkarin alueella. Ne olivat keskeinen osa Italian rintamaa. Taistelujen osapuolina olivat Itävalta-Unkarin ja Italian joukot. Italia yritti hyökätä vuodesta 1915 alkaen peräti 11 kertaa murtaakseen turhaan vastustajan rintaman. Kahdestoista Isonzon taistelu käytiin vuonna 1917, jolloin Saksan keisarikunta yhdessä Itävallan kanssa voitti italialaiset perusteellisesti. Rintama siirtyi silloin länteen Piavelle.


title: Isonzon taistelut

text: Isonzon taistelut käytiin toistuvissa rankkasateissa ja tulvissa ja ne olivat sangen veriset. Uhreja oli yhteensä arviolta puolisen miljoonaa kaatunutta. Itävallan joukot menettivät noin 200 000 ja Italia noin 300 000 miestä. Silti on arvioitu, että niiden taktinen merkitys oli vähäinen.


title: Gustave Whitehead

text: Gustave Whitehead (synt. Gustav A. Weißkopf, 1. tammikuuta 1874 Leutershausen, Saksa – 10. lokakuuta 1927 Bridgeport, Connecticut) oli saksalaissyntyinen ilmailupioneeri, joka mahdollisesti suoritti ensimmäisen motorisoidun, miehitetyn lennon.


title: Gustave Whitehead

text:
Vuonna 1887 Gustave ja hänen kaksi veljeään – Nicholas and John – jäivät orvoiksi ja siirtyivät asumaan isovanhempiensa luokse Ansbachiin. Vuotta möyhemmin hän jätti Euroopan ja matkasi laivalla Brasiliaan, jossa hän vietti seuraavat vuodet töitä tehden.
Vuonna 1893 Whitehead saapui Yhdysvaltoihin. Vuonna 1897 Whitehead avioitui Louisa Tuban kanssa New Yorkin Buffalossa. Seuraavana vuonna heille syntyi ensimmäinen lapsi.


title: Gustave Whitehead

text: Väitetty ensilento tapahtui Fairfieldissä Connecticutissa lähellä Bridgeportia 14. elokuuta 1901 yksitasoisella "No. 21" -nimisellä ilma-aluksella, jonka lempinimi oli "Condor". Tapahtumasta ei ole tiedossa olevia valokuvia. Tapauksella oli tiettävästi kuitenkin muutamia silminnäkijöitä ja siitä raportoitiin useissa lehdissä.


title: Gustave Whitehead

text: 8. maaliskuuta 2013 arvostettu ilmailualan julkaisu "Jane's All the World's Aircraft" tunnusti Whiteheadin tehneen "historian ensimmäisen ohjatun, miehitetyn, yhtäjaksoisen lennon moottoroidulla, ilmaa raskaammalla ilma-aluksella." Ainakin ilmailuhistorioitsijat John Brown ja professori A. Zahm, professori J. Crane sekä fysiikan professori John J. Dvorak jakavat julkaisun käsityksen.


title: Gustave Whitehead

text: 26. kesäkuuta 2013 astui Connecticutissa voimaan laki, jonka mukaan Whiteheadin saavutusta juhlitaan virallisena ensilentona.


title: Vuoriviidakkohaukka

text: Vuoriviidakkohaukka ("Leucopternis princeps") on haukkojen heimon viidakkohaukkojen sukuun kuuluva lintu. Sitä tavataan Kolumbiassa, Costa Ricassa, Ecuadorissa, Panamassa ja Perussa. Se on luokiteltu elinvoimaiseksi, mutta sen määrän arvioidaan olevan vähenemässä elinalueiden häviämisen vuoksi.


title: Vuoriviidakkohaukka

text: Sen elinpiiriä ovat subtrooppiset ja trooppiset kosteat vuoristometsät.


title: M/S Alkyon

text: M/S Alkyon oli Kreikkaan Pireukseen rekisteröidyn Pireus Maritime Companyn omistama tankkeri. Alus oli ensimmäinen Suomessa valmistettu kokonaan hitsaamalla koottu laiva. Tätä ennen laivat valmistettiin niittaamalla.


title: M/S Alkyon

text: Alus tilattiin Wärtsilä Crichton-Vulcanilta Turusta. Sen köli laskettiin telakkanumerolla 876, ja se laskettiin vesille 15. lokakuuta 1949. Alus valmistui 25. huhtikuuta 1950. Se luovutettiin vuonna 1950 Nobel-Standard-yhtiölle.


title: M/S Alkyon

text: Nobel myi aluksen vuonna 1951 Essolle, joka nimesi sen "Esso Finlandiaksi". Esso myi aluksen vuonna 1970 Jouko Korpivaaralle, joka nimesi sen "Isla Finlandiaksi". Alus myytiin 26. syyskuuta 1972 Pireus Maritime Companylle, joka nimesi sen "Alkyoniksi". Aluksen romutus alkoi 11. toukokuuta 1986 Eleusisissa.


title: Silyylienolieetterit

text: Silyylienolieetterit ovat orgaanisia yhdisteitä, joiden funktionaalinen ryhmä koostuu enolista, jonka happeen on liittynyt orgaaninen silyyliryhmä. Silyylienolieetterit reagoivat usein samankaltaisesti enolien kanssa ja ovat hyödyllisiä välituotteita useissa orgaanisen kemian reaktioissa.


title: Silyylienolieetterit

text: Silyylienolitteereitiä valmistetaan tyypillisesti karbonyyliyhdisteen, kuten aldehydin tai ketonit ja elektrofiilisen piiyhdisteen, kuten trimetyylisilyylikloridin välisellä reaktiolla. Niitä muodostuu myös enolaattien, kuten litiumenolaattien reagoidessa emäksen läsnä ollessa trimetyylisilyylikloridin kanssa. Kolmas tapa silyylienolieettereiden valmistamiseen on enonien pelkistys käyttäen pelkistimenä silaaneja. Tällöin katalyyttinä käytetään platinakomplekseja.


title: Silyylienolieetterit

text: Jos karbonyyliyhdisteenä on epäsymmetrinen ketoni, riippuu tuotteen stereokemia reaktion suoritusolosuhteista. Proottiset liuottimet kuten etanoli, heikot emäkset kuten amiinit ja korkea lämpötila johtavat stabiilimman ja enemmän substituoidun termodynaamisen silyylienolieetterin muodostumiseen. Vahvat emäkset, aproottisen liuottimet ja matala lämpötila johtavat kineettiseen vähemmän substituoituu silyylienolieetteriin. Kiraalisia silyylienolieetterietä voidaan muodostaa kiraalisten katalyyttien avulla


title: Silyylienolieetterit

text: Silyylienolieettereiden etuna muihin samankaltaisiin enolaatteihin on niiden stabiilius ja alhaisempi reaktiivisuus. Silyylienolieetterit hydrolysoituvat suhteellisen helposti veden vaikutuskesta. Ne reagoivat elektrofiilien kanssa, jolloin elektrofiili liittyy ensin enolieetterin kaksoissidokseen additioreaktiolla ja tämän jälkeen reagoi silyyliryhmän kanssa. Muodostuva tuote on karbonyyliyhdiste, johon on liittynyt elektrofiilinen ryhmä. Silyylienolieetterit reagoivat myös muun muassa Michael-additiolla, aldoliadditioissa, eräissä sykloadditioissa ja Mannich-reaktiolla.


title: Sienirihmasto

text: Sienirihmasto on rihmastollisten sienten pääasiallinen elämänvaihe. Rihmasto voi kasvaa laajalle alueelle. Se muodostuu haarautuneesta sienirihmasta, joka muodostuu jonossa kasvavista sienisoluista. Rihma kasvaa vain päästään, muualta se voi haarautua. Sienirihmat voivat olla väliseinällisiä tai väliseinättömiä. Peräkkäiset solut ovat solulimayhteydessä väliseinässä olevan pienen aukon kautta. Vierekkäin kasvavista sienirihmoista muodostuu rihmastojänne, jonka voi havaita paljaalla silmällä. Rihmastojänteitä saa esiin vaikka kuorimalla kaarnaa lahonneesta puusta. Itiöpesäkkeet ja itiöemät muodostuvat rihmastosta sopivissa olosuhteissa. Rihmastolliset sienet muodostuvat putkimaisista ja haaraisista sienirihmoista eli hyyfeistä. Sienet lisääntyvät ja leviävät itiöidensä avulla. Sienillä on kahdenlaisia itiöitä, suvuttomia ja suvullisia. Suvuttomat itiöt voivat syntyä vaihtelevilla tavoilla. Niitä voi syntyä kuroutumalla sienirihman ylöspäin kasvavan haaran päästä ("konidiot"), tai yhtymäsienten ja piiskasiimasienten itiöpesäkkeessä eli sporangiossa ("mitosporit"). Piiskasiimasienten itiöt voivat liikkua. Sopivalle kasvualustalle päätyvä itiö itää kärjestään ja alkaa kasvaa sienirihmaksi. Sienirihmasto on sienen osa.


title: Algerian koripallomaajoukkue

text: Algerian koripallomaajoukkue edustaa Algeriaa koripallon maajoukkuekilpailuissa.


title: Algerian koripallomaajoukkue

text: Maa osallistui ensimmäistä kertaa Afrikan-mestaruuskilpailuihin vuonna 1965. Tällöin maa saavutti myös ensimmäisen arvokisamitalinsa, kun se sijoittui turnauksen kolmanneksi. Seuraavan arvokisamitalinsa Algeria saavutti vasta vuonna 2001, jolloin se sijoittui toiseksi Afrikan-mestaruuskilpailuissa.


title: Algerian koripallomaajoukkue

text: Vuoden 2001 sijoituksen myötä maa osallistui ensimmäistä kertaa historiansa aikana koripallon MM-kilpailuihin vuonna 2002. Kyseisessä turnauksessa Algeria sijoittui viidenneksitoista jätettyään taakseen ainoastaan Libanonin.


title: Heinäveden pitäjäntupa

text: Heinäveden pitäjäntupa on Heinäveden kirkonmäellä. Se on 4-h-yhdistyksen ja paikallisten kutojien toimitila. Vuoteen 2005 siinä oli Pitäjäntuvan käsityökeskus.


title: Heinäveden pitäjäntupa

text: Pitäjäntuvan puutalo on noin 50 metriä kirkkoa alempana, ja sen vieressä on Kotiseutumuseo. Pitäjäntuvassa on toiminut aikojen saatossa muun muassa Heinäveden kunnantalo. Nykyinen Pitäjäntuvan rakennus rakennettiin 1852. Sitä ennen samalla paikalla sijainnut rakennus purettiin lahonneena 1822. 1700-luvulla siellä oli pidetty käräjiä ja sitä oli käytetty viinivarastona. Valmistuttuaan uusi rakennus on toiminut muun muassa kuntakokousten pitopaikkana ja putkana, puhelinkeskuksena, Säästöpankin toimitalona ja kansalaiskouluna.


title: Heinäveden pitäjäntupa

text: Vuonna 1973 Pitäjäntuvan käsityökeskuksen tiloihin tuli käsitöiden opetusta, ja kesän 2006 ajan siinä toimi kunnantalon remontin ajan Heinäveden matkailuneuvontapiste.


title: Heinäveden pitäjäntupa

text: Lähellä samalla kirkonmäellä on Heinäveden kotiseutumuseo.


title: Major League Baseball -kausi 1919

text: Major League Baseball -kausi 1919 päättyi Cincinnati Redsin 5-3 voittoon Chicago White Soxista kauden päätteeksi pelatussa World Series -ottelusarjassa. Sarja pelattiin aiemmasta poiketen "paras yhdeksästä" -järjestelmällä. Sarja muistetaan Black Sox skandaalista, jonka seurauksena kahdeksan White Soxin sekä yksi St. Louis Brownsin pelaaja suljettiin MLB:n parista loppuiäkseen.


title: Heinäveden kotiseutumuseo

text: Heinäveden kotiseutumuseo toimii vanhassa pitäjänmakasiinissa eli lainajyvästössä Heinäveden kirkonmäellä pitäjäntuvan vieressä. Se avattiin 13. elokuuta 1961 museon pihalla pidettävän kotiseutupäivän yhteydessä. Museo toimii lainajyvästön entisessä tilassa. Sen omisti aiemmin 30. toukokuuta 1955 perustettu Heinävesi-seura, joka mhyös perusti sen. Vuodesta 2002 alkaen museo on kuulunut kunnalle. Museossa on noin 2 000 esinettä, joista vanhimmat ovat ajalta 3 000–1 600 eaa. Museo ei ole säännöllisesti yleisölle auki.


title: Noureen DeWulf

text: Noureen DeWulf (o.s. Ahmed; s. 28. helmikuuta 1984 New York, New York) on yhdysvaltalainen näyttelijä, joka tunnetaan rooleistaan elokuvissa "West Bank Story", "Pelimiehen painajainen" ja "Varasuunnitelma". Hän esiintyi myös televisiosarjassa "Terapian tarpeessa".


title: Noureen DeWulf

text: DeWulf syntyi intialaisille muslimivanhemmille New Yorkissa. Hän puhuu sujuvasti englantia, hindiä, urdua ja gujaratia.


title: Lamivudiini

text: Lamivudiini on viruslääke, jonka toiminta perustuu viruksen käänteiskopioijaentsyymin toiminnan inhibitioon. Lamivudiinia käytetään HIV:n ja hepatiitti B:n hoitoon.


title: HBC (yritys)

text: Hill Brush Co. Ltd. on perheomisteinen siivous- ja hygieniavälineitä valmistava brittiläinen yritys. Yrityksen perustivat Fred ja Bill Coward vuonna 1922.


title: HBC (yritys)

text: Yrityksen pääpaikka ja tehdas sijaitsee Mere-nimisessä kylässä Wiltshiressä Britanniassa. Toimintaa on nykyään myös Yhdysvalloissa. Hillbrush:lle on myönnetty kuninkaallisen hovihankkijan asema vuonna 1981.


title: HBC (yritys)

text: Yritys on kulkenut pitkän matkan alkuvuosien käsintehdyistä harjoista nykyisiin materiaaleiltaan kehittyneisiin tuotteisiin. HBC työllistää noin sata henkilöä ja valmistaa yli viisi miljoonaa harjaa ja siivousvälinettä vuodessa. Tuotteita myydään yli 85 maahan.


title: HBC (yritys)

text: Tuotteita markkinoidaan Salmon Products- ja Salmon Hygiene Technology- sekä uusimmin HBC-logojen suojin, Suomessa HBC-harjat ja -tuotteet tai Salmon-harjat ja -tuotteet. Tuotteet valmistetaan noudattamaan hygienia-olosuhteiltaan vaativien alojen vaatimuksia, esimerkiksi elintarviketeollisuus, catering, ravintola-ala, meijerit, lääketeollisuus ja sairaalat. Salmon Hygiene Technology:in värikoodatut siivousvälineet läpäisevät FEIBP PHB Hygienia vaatimukset ja ne valmistetaan FDA-hyväksyttyjä materiaaleja käyttäen. Värikoodatut siivousvälineet ovat HACCP yhteensopivia. Tuotteet ovat standardi ISO:9001:2008-sertifioituja.


title: HBC (yritys)

text: Suomessa Hillbrushia edustaa Harjat.com.


title: Emtrisitabiini

text: Emtrisitabiini on HIV-infektion hoitoon tarkoitettu antiretroviraali. Lääke on ei-nukneosidinen käänteiskopioijaentyymin estäjä eli se estää HIV:n RNA:n muuttumista DNA:ksi. Se on hyväksytty myös yhdessä tenofoviirin kanssa ennalta ehkäisevään käyttöön henkilöillä, jotka altistuvat HI-virukselle. Lääkettä myydään yhdessä tenofoviirin kanssa kauppanimellä Truvada. Mahdollisisa haittavaikutuksia ovat päänsärky, pahoinvointi, ripuli ja oksentelu.


title: Matias Pulli

text: Matias Pulli (s. 8. maaliskuuta 1995 Raisio) on suomalainen jääkiekkopuolustaja, joka pelaa Mestis-joukkue Savonlinnan Pallokerhossa. Hän laukoo oikealta.


title: Matias Pulli

text: Pulli on Turun Palloseuran kasvatti. Hän voitti C-nuorten SM-hopeaa vuonna 2009. Kaudella 2010–2011 Pulli voitti tehoilla 11+10=21 TPS:n sisäisen piste- ja maalipörssin C-nuorten SM-karsinnoissa. Hän vahvisti kauden aikana myös TPS:n B-nuoria, jotka voitti SM-hopeaa. Pulli vaihtoi C-juniori-ikäisenä myös pelipaikkansa keskushyökkääjästä puolustajaksi. Kausi 2011–2012 B-nuorissa hänellä päättyi SM-pronssiin. Pullin kausi eteni kuitenkin suurimmaksi osaksi TPS:n A-nuorissa.


title: Matias Pulli

text: Kaudeksi 2012–2013 Pulli teki kolmivuotisen juniorisopimuksen TPS:n SM-liigajoukkueen kanssa. Hän ei kuitenkaan tehnyt liigadebyyttiään ensimmäisellä sopimuskaudellaan, vaan seuraavalla kaudella 2013–2014. Hän pelasi ensimmäisen SM-liigaottelunsa 4. helmikuuta 2014 Oulun Kärppiä vastaan. Kaikkiaan Pulli pelasi kauden kolme SM-liigaottelua. Marraskuussa 2014 hän teki kevääseen 2017 asti ulottuvan jatkosopimuksen TPS:n kanssa. Kaudella 2014–2015 Pulli pelasi 11 SM-liiga- ja neljä Mestarien liigan ottelua ilman tehopisteitä. Hän pelasi loukkaantumisen vuoksi kuitenkin TPS:n A-nuorissakin vain seitsemän ottelua.


title: Matias Pulli

text: Kaudeksi 2015–2016 Pulli siirtyi TPS:stä koko kauden kattavalla lainasopimuksella Mestis-joukkue TuToon. Lähet lainattiin tammikuussa 2016 myös toistaiseksi Savonlinnan Pallokerhoon, mutta Pulli ei pelannut varsin rikkonaisella alkukaudella lopulta otteluakaan Mestiksessä. Tammikuussa 2016 TPS lainasi hänet ja Oskari Siikin loppukaudeksi Espoo Bluesiin, josta vaihdossa TPS:ään siirtyivät lainalle Kalle Kaijomaa ja Jussi Makkonen.


title: Matias Pulli

text: Kesäkuussa 2016 Pulli purki sopimuksensa TPS:n kanssa yhteisymmärryksessä. Hän teki noin viikkoa myöhemmin vuoden mittaisen sopimuksen Savonlinnan Pallokerhon kanssa kaudeksi 2016–2017. Pulli voitti kauden päätteeksi Mestiksen mestaruuden. Kausi 2017–2018 päättyi pronssiin.


title: Matias Pulli

text: Pulli pelasi alle 18-vuotiaiden MM-kilpailuissa vuonna 2013, jolloin hän voitti pronssia. Yhteensä Pulli on pelannut kuusi nuorten ja 26 poikien maaottelua.


title: Juovamarliini

text: Juovamarliini tai "raitamarliini" ("Kajikia audax") on purjekalojen heimoon kuuluva suurikokoinen, piikkikuonoinen merikalalaji. Se on IUCN:n punaisen listan mukaan silmälläpidettävä.


title: Juovamarliini

text: Kala on enimmillään 4 metriä pitkä. Purjemainen pitkä selkäevä on etuosasta korkeampi kuin taempaa. Yläleuka on pitkä ja kapea. Selkäpuolella on sinistä ja mustaa. Alapuoli on vaalea. Kyljissä kalalla on vaaleanvihreitä raitoja.


title: Juovamarliini

text: Juovamarliinia esiintyy Tyynessämeressä, Intian valtameressä, joskus myös Etelä-Afrikan eteläpuolella ja Atlantissa. Laji elää yleensä alle 100 metrin syvyydessä. Rannikolla sitä esiintyy paikoissa, joissa on jyrkästi viettävä pohja.


title: Juovamarliini

text: Juovamarliini kutee avomerellä toukokuulta kesäkuulle. Se syö muita kaloja ja äyriäisiä.


title: Pallomaneetit

text:
Pallomaneetit "(Cydippida)" on lonkeromaneettien luokkaan kuuluva kampamaneettien lahko.
Pallomaneeteilla on pallomainen tai soikea vartalo. Esimerkiksi "Pleurobrachia"-pikkumaneetilla vartalo on kananmunan muotoinen ja sen kapeammassa päässä on suuaukko. Vartalon molemmilla puolilla on lonkerot, jotka maneetti voi vetää piiloon sisällään oleviin pusseihin.


title: Pallomaneetit

text: Itämerestä tunnetut "Mertensia-" ja "Pleurobrachia"-kampamaneetit kuuluvat pallomaneettien lahkoon.


title: Nauhamaneetit

text: Nauhamaneetit eli vyömaneetit (Cestida) on lonkeromaneetteihin kuuluva kampamaneettien lahko. Nauhamaneetteja tunnetaan vain kaksi lajia, molemmat omassa suvussaan. Toisin kuin muilla kampamaneeteilla nauhamaneeteilla ruumis on litteä ja vyön muotoinen. Nauhamaneettien kaksi lonkeroa ovat hyvin pieniä. Tämä epätävallinen kehon muoto mahdollistaa uimisen sekä lihasten että ruumiin pinnassa olevien värekarvojen avulla. Suurempi lajeista voi kasvaa metrin mittaiseksi. Nauhamaneettehin kuuluvat kaksi lajia ovat:


title: Pahakuru

text: Pahakuru on sokkeloinen rotkolaakso eli kuru Enontekiöllä Pallas-Yllästunturin kansallispuistossa Suastunturin ja Ounastunturin välissä.


title: RusSki Gorki

text: RusSki Gorki tai Russkije Gorki () on kahden hyppyrimäen ja 2,5 km asfaltoidun hiihtoladun muodostama stadion Esto-Sadokin kylässä lähellä Krasnaja Poljanaa ja Sotšia Etelä-Venäjällä. Stadionilla kilpailtiin vuoden 2014 talviolympialaisten mäkihypyn ja yhdistetyn kilpailut.


title: RusSki Gorki

text: Mäkikeskus avattiin helmikuussa 2012 ja ensimmäiset maailmancupin kilpailut käytiin saman vuoden joulukuussa. Keskus käsittää suur- ja normaalimäen sekä yhdistetyn ladut, mutta alueelle on suunnitteilla myös pienempiä harjoitusmäkiä.


title: RusSki Gorki

text: Mäkikeskuksen alkuperäiseksi hinnaksi ilmoitettiin noin 1,2 miljardia ruplaa, mutta lopullisten kustanusten arvioidaan olevan noin kahdeksan kertaa suuremmat.


title: RusSki Gorki

text:
Suurmäen virallisen mäkiennätyksen 140,0 metriä on hypännyt Marinus Kraus. Epävirallisen mäkiennätyksen 144,5 metriä on hypännyt Dmitri Vasiljev
Suurmäen kesämäkiennätyksen 147,5 metriä on hypännyt Dmitri Vasiljev, se on samalla kesämäkihypyn maailmanennätys.


title: Wiriä

text:
Wiriä oli suomalainen vuonna 1871 rakennettu parkkilaiva. Vuonna 1881 parkki huutokaupattiin Turkuun, jossa se toimi aina vuoteen 1900 asti. Alus ostettiin samana vuonna Raumalle.
"Wiriä" törmäsi parkki "Lainettaren" kanssa vuonna 1903. John Nurminen tuli laivan osakkaaksi vuonna 1916. Laiva myytiin Tanskaan vuonna 1917.